Cafè del pàdoc 2021 | Josep Lluís Merlos\nPodcast: Cafè del pàdoc 2021\n14-12-2021 | Cafè del pàdoc | RAC+1\nCapítol 38: Verstappen, campió en l’última volta d’un any agònic\nDesprés de 5.487 quilòmetres en les 22 curses d’aquesta temporada, el títol es va decidir en els cinc últims. Una dada que il·lustra per si sola la gran igualtat que hi ha hagut en el Campionat Mundial de F1 d’enguany. Max Verstappen va superar Lewis Hamilton en l’últim sospir. Des de la primera volta fins a l’última, el britànic tornava a ser el campió, però la resolució de la cursa als últims metres es va decantar a favor del neerlandès. Josep Lluís Merlos ho analitza a l’últim capítol del 'Cafè del pàdoc', on juntament amb Maria Serrat i Joan Villadelprat posen la lupa sobre tots els aspectes d’aquest curs tan intens que hi ha hagut a la F1. La victòria de Verstappen, el títol de Mercedes, la decepció de Hamilton, el rendiment excel·lent de Carlos Sainz, les expectatives de Fernando Alonso i molts més detalls, vistos des d’un punt de vista totalment professional i imparcial. L’última entrega del podcast setmanal del món del motor també aborda la retirada de Miquel Cirera com a cap de l’equip Montesa-Honda de trial, la formació amb més èxit de la història d’aquest esport, amb 74 títols al palmarès. I, de cara a Nadal, un regal per a tots els 'petrolheads'. Com a totes les sobretaules d’aquesta època, no pot faltar el tradicional vers nadalenc, que en aquest cas ens porta Cesc Vila, el locutor del món del motor als circuits principals del país.\n09-12-2021 | Cafè del pàdoc | RAC+1\nCapítol 37: Polèmica i perill al primer GP de l’Aràbia Saudita entre Verstappen i Hamilton\nEl Mundial de F1 del 2021 és un dels més emocionants de les últimes dècades. La primera edició del GP de l’Aràbia Saudita, el complicat circuit de Jiddah va portar moments de molta tensió entre els dos màxims aspirants al títol d’aquest any. Max Verstappen i Lewis Hamilton arriben aquest cap de setmana empatats a punts a Abu Dhabi, la cursa que decidirà el títol d’aquest any, tant per als pilots com per als constructors. A Jiddah van passar moltes coses estranyes, i la intervenció de direcció de cursa no va deixar satisfet ningú. Analitzem tot el que va passar en una cursa diabòlica, plena d’incidències, amb Joan Villadelprat i Maria Serrat. Josep Lluís Merlos també parla amb els pilots Albert Castelló, Albert Costa, Dani Juncadella, Miquel Molina, Roberto Merhi i Andy Soucek perquè expressin el seu parer professional sobre el que va passar a la pista, que no ha estat interpretat de manera uniforme. Es va respectar el reglament? Va actuar bé Michael Masi, el director de cursa? En parlem amb Neus Santamaria, directora esportiva de l’Euroformula Open. No et perdis el penúltim capítol de la temporada del ‘Cafè del pàdoc’!\n30-11-2021 | Cafè del pàdoc | RAC+1\nCapítol 36: Quartararo, Gardner i Acosta: tres campions del món fan balanç de l’any i parlen del 2022\nEl capítol d’aquesta setmana del 'Cafè del pàdoc' és de luxe. Els tres campions mundials del 2021 de motociclisme -el francès Fabio Quartararo, l’australià Remi Gardner i el murcià Pedro Acosta- parlen amb Quim Salvador i Josep Lluís Merlos per fer balanç de la temporada i avançar-nos les seves expectatives de l’any vinent. Tot un honor comptar amb la participació de tres esportistes d’aquest nivell, tres pilots molt joves que s’han proclamat campions del món per primera vegada, i que parlen castellà entre ells; una coincidència justificada pel fet que tots tres s’han iniciat com a pilots als circuits espanyols. L’entrega d’aquesta setmana del podcast del món del motor ens parla també de la mort de Frank Williams, de la renovació per a cinc anys dels contractes del Circuit de Barcelona-Catalunya amb la F1 i MotoGP, i de tot el que cal tenir en compte a l’hora de comprar un casc per anar en moto.\n23-11-2021 | Cafè del pàdoc | RAC+1\nCapítol 35: Fernando Alonso torna al podi després de set anys\nCada cop que s’ha trobat amb un circuit nou, Fernando Alonso ha sabut treure profit del que és desconegut. I aquesta vegada no ha estat una excepció. La F1 s’estrenava al circuit de Losail, escenari habitual del GP de Catar... de MotoGP. Un circuit afegit al calendari a última hora per compensar les anul·lacions que hi ha hagut enguany. El gran protagonista va tornar a ser Lewis Hamilton, que es va tornar a imposar al davant de Max Verstappen. El de Mercedes ha escurçat la diferència entre tots dos a només 8 punts, quan falten només dues curses perquè s’acabi la temporada –l’Aràbia Saudita i Abu Dhabi-; és a dir: 52 punts en joc. La tensió entre els dos pilots també es nota en la lluita pel mundial de constructors, en la qual els de l’estrella disposen de només cinc punts de marge sobre Red Bull. Als dos aspirants al títol del 2021 els va acompanyar Fernando Alonso en un podi de luxe. Feia set anys que l’asturià no es classificava entre els tres primers en una cursa de F1 i, amb aquest, ja suma 98 podis a la disciplina reina. Josep Lluís Merlos parla de la prova de Doha amb Maria Serrat i Joan Villadelprat, per analitzar tots els detalls d’una cursa en què Sainz va quedar setè. Igualment, el director i presentador del 'Cafè del pàdoc' conversa amb Josep Lluís Santamaria, director del Circuit de Barcelona-Catalunya, per saber com serà la festa de celebració dels 30 anys de la instal·lació de Montmeló, que es farà dissabte. I a la recta final del podcast d’aquesta setmana coneixerem el llibre 'Valentino Rossi, ché spettaccolo!', que ens explicarà un dels seus autors, Chechu Lázaro, el periodista que actualment segueix la MotoGP per la revista 'Motociclismo', la més antiga d’Espanya dedicada a les motos.\n16-11-2021 | Cafè del pàdoc | RAC+1\nCapítol 34: L’adeu de Rossi, el títol de Gardner i l’espectacle de Hamilton al Brasil\nEl Mundial de MotoGP ha abaixat el teló de la temporada 2021. A València es va viure un cap de setmana ple d’emocions, amb l’únic títol que quedava per decidir: el de Moto2, que, com es preveia, s’ha adjudicat l’australià resident a Catalunya Remi Gardner; la primera victòria del pilot de Sant Andreu de la Barca, Xavi Artigas, a Moto3, i, sobretot, la festa de comiat de Valentino Rossi després de vint-i-sis anys de participació ininterrompuda als Grans Premis de Motociclisme. Josep Lluís Merlos, presentador i director del podcast setmanal del món del motor, en parla amb Quim Salvador, i amb el narrador de les curses per a Dazn, Ernest Riveras. Poca estona després de la cita de Xest es va disputar el GP del Brasil de F1. El cap de setmana ha estat una exhibició de Lewis Hamilton, capaç de superar amb nota tots els entrebancs que li anaven apareixent pel camí. El pilot de Mercedes va obtenir la victòria 101 del seu palmarès, i ara està a només 14 punts de Verstappen, que va ser segon, quan encara falten tres curses perquè s’acabi la campanya d’aquest any; la primera d’elles, aquest cap de setmana a Qatar, que per primer cop acollirà una cursa de F1. Al 'Cafè del pàdoc' posem sota la lupa tot el que va passar a la prova d’Interlagos amb Maria Serrat i Joan Villadelprat, i valorem el que resta després de la cursa de Sao Paulo fins a acabar la temporada.\n09-11-2021 | Cafè del pàdoc | RAC+1\nCapítol 33: Pedro Acosta, campió del món, i Verstappen ho té més a prop\nCap de setmana intens tant a la F1 com a MotoGP. Pedro Acosta, 'el Tiburón de Mazarrón', com li agrada que li diguin, va clavar una bona mossegada al llibre de la història. Aquest diumenge es va convertir en el vint-i-dosè pilot espanyol capaç de guanyar un Mundial de motociclisme i, amb 17 anys i 166 dies, també en el més jove a assolir la fita. Analitzarem la seva temporada, el potencial que té i el futur que l’espera amb un altre excampió de la categoria petita, Alex Crivillé, i amb Quim Salvador, que també ens valora les altres categories que hi va haver al GP de l’Algarve. Hores després de la cursa de Portimao, l’autòdrom dels Hermanos Rodríguez va acollir el sempre animat GP de Mèxic de F1. Max Verstappen va fer un avançament al primer revolt de la cursa que pot valer tot un títol mundial. Ara ja disposa de 19 punts de marge sobre Hamilton, segon aquest diumenge, quan només falten quatre curses perquè s’acabi la temporada. Al #F1esta, com han batejat aquesta cursa, l’ídol local Checo Pérez va provocar el deliri dels aficionats mexicans. Josep Lluís Merlos, director i presentador del podcast setmanal del món del motor, en parla amb Maria Serrat i Joan Villadelprat.\n02-11-2021 | Cafè del pàdoc | RAC+1\nCapítol 32: Competir al més alt nivell en cotxes o motos: pressió o alliberament d’expectatives?\nDesprés d’un cap de setmana sense pràcticament cap cursa, aquesta setmana el podcast de RAC+1 sobre el món del motor dedica el temps a la reflexió. Parlem de la pressió a què estan subjectes els esportistes, també en el món del motor. Ens ho explica la valenciana Marta Garcia, que no va poder córrer l’última cursa de l’any per culpa d’un atac d’ansietat. Els pilots de motociclisme Gabri Rodrigo i Efrén Vázquez ens comparteixen les seves consideracions sobre l’increment a 18 anys de l’edat mínima per poder competir en els Grans Premis del campionat mundial. A més, Josep Lluís Merlos, director i presentador del 'Cafè del pàdoc', també conversa amb Carles Checa, que al gener participarà per primera vegada al Dakar, amb un bugui, i amb el pintor argentí Juan Carlos Ferrigno, que presenta un llibre on explica algunes de les anècdotes que ha viscut en el món de la competició.\n26-10-2021 | Cafè del pàdoc | RAC+1\nCapítol 31: Quartararo campió, però Márquez il·lusiona\nCap de setmana intens de Grans Premis, analitzat a fons per tot l’equip del 'Cafè del pàdoc'. A Misano, quan feia deu anys de la mort de Marco Simoncelli -el pilot que dona nom a aquest circuit-, i en l’última cursa de Valentino Rossi a casa seva, el protagonisme no va ser per a cap italià. El francès Fabio Quartararo, de 22 anys, es proclamava campió mundial de MotoGP per primer cop, però la victòria a la cursa era per a Marc Márquez, la tercera d’aquesta temporada, la segona consecutiva. L’èxit del cerverí ha il·lusionat molt tots els seus seguidors, perquè el fet d’assolir-lo en una pista amb més revolts a la dreta que a l’esquerra -és a dir, desfavorable a les molèsties a l’espatlla esquerra, que encara pateix- comença a demostrar que la lesió que es va fer l’any passat forma part del passat. Quim Salvador reflexiona sobre això amb Josep Lluís Merlos, director i presentador d’aquest podcast, i també sobre els títols pendents a les altres categories. A Austin, Max Verstappen va incrementar el marge al capdavant del campionat sobre Lewis Hamilton. Tots dos van fer una gran cursa, al GP de les Amèriques de F1, on també va destacar el paper de Carlos Sainz i l’enfrontament de Fernando Alonso amb els comissaris esportius, del qual parlen Maria Serrat i Joan Villadelprat.\n19-10-2021 | Cafè del pàdoc | RAC+1\nCapítol 30: Catalunya torna a vibrar amb el pas del Mundial de ral·lis\nAquesta setmana s’ha disputat la 56a edició d’una cursa que va començar el 1916 com a Volta automobilística a Catalunya, i que ara ja fa setze anys que està instal·lada a les comarques tarragonines. Després de trenta anys de puntuar per al Mundial, el Ral·li RACC Catalunya-Costa Daurada ja és un clàssic del calendari. El belga Thierry Neuville n’ha estat el guanyador, per segona edició consecutiva. A la prova catalana també han destacat el càntabre Dani Sordo, que amb la tercera posició ja suma 50 podis al mundial, i el pilot de Matadepera Nil Solans, que s’estrenava a la categoria reina del mundial, la WRC, amb una excel·lent vuitena posició. Al 'Cafè del pàdoc' d’aquesta setmana fem una tertúlia sobre aquesta cursa amb Jordi Barrabés (director esportiu del RACC), el flamant nou campió d’Espanya de ral·lis, José Antonio Suárez, Eugene Sullivan (responsable de competició de Hyundai a Espanya), i els periodistes especialitzats Pipo López i Jordi López. I com que la cosa va de ral·lis, aquesta setmana parlem també amb Carlos Sainz, dues vegades campió del món de l’especialitat, que ens explicarà els seus plans per al pròxim Dakar, ara al volant d’un Audi híbrid. Josep Lluís Merlos, director i presentador del podcast dedicat al món del motor, també parlarà de la situació del mundial de F1 amb Jaume Alguersuari, que acaba de guanyar una cursa del Campionat d’Espanya en la seva tornada al món del kàrting, i que està a punt de treure al mercat un nou disc en la seva faceta de productor musical, on el coneixen com a DJ Squire.\n12-10-2021 | Cafè del pàdoc | RAC+1\nCapítol 29: Més emoció a la F1, impossible. Verstappen torna a liderar, però no les té totes amb Mercedes i Hamilton\nEl GP de Turquia ha tornat a aportar una dosi extra d’emoció a una de les temporades més intenses de la història de la F1. Tot i que havia marcat la pole position, Lewis Hamilton va haver de començar la cursa des de l’onzena posició per una penalització tècnica. Quan es van apagar els semàfors, l’anglès va anar a totes sobre una pista molt humida que desarticulava totes les estratègies inicialment previstes. Tot i les condicions, el de Mercedes va remuntar fins a la cinquena posició. La victòria del seu company d’equip, Valteri Bottas, va minimitzar l’impacte a la classificació general de la segona posició de Max Verstappen, que gràcies a aquest resultat torna a encapçalar la taula de punts, amb sis de diferència sobre el seu gran rival. En parlarem amb Maria Serrat i Joan Villadelprat, que també analitzaran l’actuació dels espanyols Carlos Sainz -proclamat per primer cop a Pilot del Dia- i Fernando Alonso. A més, aquesta setmana entrevistarem el rei del trial, Toni Bou, que ja suma 29 títols de campió del món, i Josep Lluís Merlos -director i presentador del 'Cafè del pàdoc'- també conversarem amb Laia Sanz perquè la multicampiona catalana ens expliqui els seus plans per al Dakar, ara sobre quatre rodes.\n05-10-2021 | Cafè del pàdoc | RAC+1\nCapítol 28: Márquez: torna el Sheriff d’Austin, i Alex Palou ja és una estrella als EUA\nL’entrega d’aquesta setmana del 'Cafè del pàdoc' té un sabor genuïnament nord-americà... amb regust català. El podcast del món del motor de RAC+1 aborda l’extraordinària i contundent victòria de Marc Márquez al GP de les Amèriques, disputat a Austin. Aquesta era la setena vegada que el cerverí guanyava a la pista texana, i el segon cop que pujava al lloc més alt del podi en la temporada de la recuperació de la lesió que es va fer l’any passat. En parlem amb Quim Salvador, amb qui també analitzem les altres categories del campionat. Josep Lluís Merlos, director i presentador del 'Cafè del pàdoc', també té una conversa molt distesa amb Àlex Palou, el jove pilot català que s’acaba de proclamar campió de la IndyCar i que ja és tot un fenomen de l’esport als Estats Units, on valoren aquest títol molt més que si fos el de la F1. I, com cada setmana, les altres curses disputades també tenen el seu espai, en aquest cas dedicat als campionats mundials de ral·li, motocròs i superbikes.\n28-09-2021 | Cafè del pàdoc | RAC+1\nCapítol 27: Àlex Palou fa història a la IndyCar i Hamilton, a la F1\nEl capítol d'avui del 'Cafè del pàdoc' té dos protagonistes destacats: d’una banda, el català Àlex Palou, que diumenge es va proclamar campió de la IndyCar dels EUA a l’última prova de la temporada, disputada a Long Beach, i de l’altra, Lewis Hamilton, que després de guanyar a Sotxi ja ha arribat a la increïble xifra de 100 victòries en GP de F1. Dels resultats de tots dos pilots i de la transcendència de les seves actuacions en parlarem al podcast d’aquesta setmana. Josep Lluís Merlos, director i presentador de l’espai dedicat al món del motor, en parlarà amb alguns dels col·laboradors habituals, com Maria Serrat i Joan Villadelprat, a qui aquesta vegada s’afegeix Fabio Marchi, periodista de Mundo Deportivo especialitzat en l’esport de l’automòbil. Abans de Palou, els catalans Fermí Vélez i Oriol Servià havien competit a la IndyCar, l’equivalent nord-americà a la F1, però mai cap d’ells havia obtingut un resultat tan important com el títol que acaba de signar el pilot de Sant Antoni de Vilamajor. Amb la victòria a la cursa de Rússia, Hamilton ja és el pilot que ha guanyat més curses en tota la història de la F1, seguit de Michael Schumacher (91), Sebastian Vettel (53), Alain Prost (51), Ayrton Senna (41) i Fernando Alonso (32).\n21-09-2021 | Cafè del pàdoc | RAC+1\nCapítol 26: Carlos Sainz fa balanç de la temporada de F1 amb Ferrari\nAl 'Cafè del pàdoc' d’aquesta setmana les motos tenen un paper protagonista. D’una banda, la prova del Campionat Mundial de Superbikes, que s’ha fet al Circuit de Catalunya, i de l’altra, el GP de San Marino de MotoGP. En parlem amb Quim Salvador i Pere Flores, periodistes amb una llarga trajectòria en el món de l’esport i, en especial, del motociclisme. Toni Bou i Laia Sanz tornen a proclamar-se campions mundials de trial. Ho expliquem. En el terreny dels cotxes, tindrem l’ocasió de parlar amb Josep Lluís Merlos, director i presentador del podcast, de les opcions d’Àlex Palou de proclamar-se campió de la fórmula Indycar diumenge, i analitzarem amb Carlos Sainz com està sent la seva primera temporada amb Ferrari ara que la F1 enfila la part final de la temporada.\n14-09-2021 | Cafè del pàdoc | RAC+1\nCapítol 25: La tensió entre Hamilton i Verstappen arriba al màxim\nAl començament de la part final de la temporada del motor, la tensió es veu a flor de pell entre els aspirants als diferents títols mundials. Aquest cap de setmana ho hem pogut veure, tant a la F1 com a MotoGP, i ho analitzem al 'Cafè del pàdoc'. Al podcast de RAC+1 dedicat al món del motor analitzem a fons l’incident que hi va haver entre Max Verstappen i Lewis Hamilton, els dos màxims candidats al títol mundial d’aquest any, i que van acabar amb els seus cotxes a una pila després de xocar entre ells. De cara a la cursa de Sotxi (Rússia), al neerlandès l’han castigat amb una penalització que ha aixecat molta polseguera. En parlem amb Maria Serrat i Joan Villadelprat, i també valorarem el primer doblet de McLaren en més d’una dècada amb Jo Ramírez, el mexicà que durant 17 anys va ser el coordinador de l’equip de Woking i l’encarregat de posar pau entre Senna i Prost al seu moment, un duel que ara es reedita amb Hamilton i Verstappen. Aquesta setmana també parlem del duel elèctric entre Pecco Bagnaia i Marc Márquez a la cursa de MotoGP de l’Aragó. En Quim Salvador ens dona tots els detalls de la cursa disputada al Motorland d’Alcanyís, i ens explica per què el de Ducati havia trigat tant a obtenir la seva primera victòria a MotoGP. Josep Lluís Merlos, director i presentador del 'Cafè del pàdoc', també ens acosta la prèvia del Campionat Mundial de Superbikes al Circuit de Catalunya, aquest cap de setmana, i ho fa amb la primera dona capaç de guanyar un títol mundial de velocitat, la murciana Ana Carrasco.\n07-09-2021 | Cafè del pàdoc | RAC+1\nCapítol 24: Verstappen fa explotar la taronja mecànica\n36 anys després, la F1 ha tornat als Països Baixos. El circuit de Zandvoort ha acollit el GP del país, una cursa amb molt d’ambient, en la qual els aficionats locals han fruït amb la victòria del seu ídol: Max Verstappen. Aquesta era la dissetena victòria del pilot neerlandès, que d’aquesta manera recupera el lideratge del mundial de F1 al davant de l’actual campió, Lewis Hamilton. Maria Serrat i Joan Villadelprat analitzen amb Josep Lluís Merlos com va anar la cursa, i què ens espera aquest cap de setmana vinent a Monza. Igualment, el director i presentador del Cafè del pàdoc parla amb Pere Flores, narrador de les curses del Campionat Mundial de SBK a Dazn, sobre com es presenta la següent cursa d’aquest certamen, que es farà al Circuit de Catalunya ben aviat. També parlem de Superbikes i de MotoGP amb el llegendari periodista americà Dennis Noyes, que ens parla sobre la recuperació de Márquez i el fitxatge de Viñales per Aprilia. Però, sobretot, Noyes ens explica com és el llibre Desafíos de SBK, Moto2 y Glasgow 3, l’experiència vital del seu fill Kenny, que ara fa sis anys es va escapar de la mort en un accident que va tenir quan defensava el títol de Campió d’Espanya de Superbikes al circuit de Motorland, que aquest cap de setmana acull el GP de l’Aragó de MotoGP.\n31-08-2021 | Cafè del pàdoc | RAC+1\nCapítol 23: Podi històric d’Aleix Espargaró, el dia del GP més curt (i vergonyós) de la història\nDesprés d’una setmana de vacances, torna Cafè del pàdoc. I ho fa en un moment molt especial de les competicions del motor. A Silverstone es va fer el GP d’Anglaterra de MotoGP. Una cursa que va confirmar que Fabio Quartararo està determinat a guanyar el títol de la categoria reina, i que Marc Márquez -que va tenir una caiguda esgarrifosa a 270 per hora- encara no està recuperat de la lesió. El català Aleix Espargaró va fer la millor actuació des que pilota per a Aprilia. El de Granollers va obtenir la tercera posició, i va donar a la marca de Noale el seu primer podi des que corren en aquesta divisió. Ens ho explica ell mateix amb tot detall, i ho comentem amb en Quim Salvador. I mentre ens ho passàvem d’allò més bé amb les motos, el GP de Bèlgica de F1 ens va portar un dels episodis més irrespectuosos amb els aficionats dels més de 70 anys d’història d’aquesta modalitat. Josep Lluís Merlos, director i presentador del podcast setmanal del món del motor, ho analitza juntament amb Maria Serrat i Joan Villadelprat. I a la recta final: la prèvia d’una cursa molt singular que es farà aquest cap de setmana: Les 24 Hores de Ciclomotors de la Vall del Tenes, l’emoció menys sofisticada del planeta, però la més arrelada a la terra.\n17-08-2021 | Cafè del pàdoc | RAC+1\nCapítol 22: Pedro Acosta, ha nascut una estrella que pot ser el relleu de Márquez en el futur\nEl podcast de RAC+1 dedicat al món del motor no para, ni amb la calor ni amb les vacances. Amb la F1 aturada unes setmanes, MotoGP acapara tot el protagonisme informatiu. Per això el capítol d’aquesta setmana del programa presentat i dirigit per Josep Lluís Merlos està centrat en el GP de MotoGP disputat al circuit austríac del Red Bull Ring. Brad Binder va ser el guanyador sorpresa de l’emocionant cursa de la categoria reina. L’analitzem amb Quim Salvador, amb qui també donem una ullada a la situació de Maverick Viñales, que l’any vinent canviarà la Yamaha per una Aprilia. Amb l’especialista en motos de la redacció d’Esports d’aquesta casa també parlem de les curses de Moto2 i Moto3. Aquesta vegada també ens acompanya la periodista valenciana Marieta Evans, pit-reporter d’Eurosport al nou campionat Pure E-TCR de turismes elèctrics i que durant molts anys va seguir in situ els Grans Premis de Motociclisme treballant a Dorna. Però el gran protagonista del 'Cafè del pàdoc' d’aquesta setmana és el pilot murcià Pedro Acosta, que amb només 17 anys està revolucionant el Mundial de motociclisme, i pot proclamar-se com el campió més jove de la història si acaba emportant-se el títol de Moto3, categoria que lidera amb mà de ferro. No us perdeu el seu particular punt de vista del motociclisme i de la vida en general!\n10-08-2021 | Cafè del pàdoc | RAC+1\nCapítol 21: Rossi s'acomiada el mateix dia que el Barça ho fa de Messi\nSetmana moguda al món de l'esport en general. També al motor. El GP d'Estíria marcava la tornada a l'activitat per als protagonistes de MotoGP després de sis setmanes d'aturada per vacances i canvis al calendari. I només de començar, Valentino Rossi anunciava en una roda de premsa que, després de 26 anys a les curses del Mundial, ho deixarà a final de temporada. En parlem al 'Cafè del pàdoc' amb Quim Salvador i Gonzalo de Martorell. A més a més, al podcast setmanal del món del motor Josep Lluís Merlos també analitza tot el que va passar a les curses disputades al Red Bull Ring: les victòries d'Acosta, Bezzecchi i Martín, la tornada de Pedrosa i la situació de Marc Márquez en un debat amb la visió de luxe de Ricard Jové, expilot, mànager i representant de corredors, i actual analista tècnic a DAZN. No et perdis un programa que promet!\n03-08-2021 | Cafè del pàdoc | RAC+1\nCapítol 20: Del festival d’Alonso a Hongria al domini de Palou a la Indy\nAquesta setmana el 'Cafè del pàdoc' ve carregadet. Després de l'espectacular GP de F1 disputat a l'Hungaroring, no ens cal una dosi afegida de cafeïna per estimular-nos. La prova de Budapest va ser de les millors dels últims temps, amb la sorprenent victòria d'Ocón, les errades de Mercedes, la desqualificació de Vettel i les fantàstiques actuacions de Carlos Sainz i, sobretot, d'un imperial Fernando Alonso que va demostrar que no és pas bicampió mundial per casualitat. Maria Serrat i Joan Villadelprat analitzen tots els detalls d'aquesta cursa, l'última de la primera part de la temporada, ja que ara la F1 s'atura per vacances. El mateix Alonso fa pocs dies explicava al podcast de RAC+1 dedicat al món del motor que el català Àlex Palou ho té tot de cara per proclamar-se campió de la IndyCar aquesta temporada. Josep Lluís Merlos, director i presentador del 'Cafè del pàdoc', manté una conversa molt personal amb el pilot de Sant Antoni de Vilamajor, l'home de moda als EUA aquest any, que ja va estar a punt de guanyar les 500 Milles d'Indianapolis i que ara pot fer història si guanya l'equivalent americà de la F1.\n27-07-2021 | Cafè del pàdoc | RAC+1\nCapítol 19: Roger Torrent i el futur del Circuit i de la F1 a Catalunya\nRoger Torrent, Conseller d’Empresa i Coneixement i nou president del Circuit de Catalunya, ens explica, en la seva primera entrevista com a màxim responsable de la instal·lació de Montmeló, com està la renovació dels contractes de la F1 i de MotoGP i com veu el futur del que per ell és una infraestructura de país necessària. Al 'Cafè del pàdoc' d’aquesta setmana, el seu presentador i director, Josep Lluís Merlos, parla amb el pilot de Ferrari Marc Gené, que ens ajuda a entendre la primera part de la temporada de F1, a punt d’acabar-se amb la celebració del GP d’Hongria aquest cap de setmana. Tot a punt per a la celebració del desè aniversari de la Fundació Isidre Esteve. Ens ho explica el pilot d’Oliana, acabat d’arribar de la Baja Aragón. I també motos, amb l’última setmana de vacances a MotoGP. El Red Bull Ring acollirà una cursa doble per reprendre la segona part de la temporada. A la primera hi correrà com a convidat Dani Pedrosa, que torna així al Mundial de manera puntual. En parlarem amb els periodistes Elvira González, de Mundo Deportivo, i Toni López Jordà, de La Vanguardia.\n20-07-2021 | Cafè del pàdoc | RAC+1\nCapítol 18: Creix la tensió entre Verstappen i Hamilton\nAquesta setmana al 'Cafè del pàdoc' analitzarem l’incident que hi va haver entre Max Verstappen i Lewis Hamilton, els dos protagonistes del Campionat Mundial de F1, al GP d’Anglaterra, i la decisió polèmica dels comissaris esportius en relació amb la maniobra. Maria Serrat i Joan Villadelprat aprofundeixen en les claus de la vuitena victòria del britànic a la cursa de casa seva, i detallen tot el que va passar a la prova de Silverstone. Ara el Mundial de F1 s’acosta a la pausa de l’estiu més compacta i emocionant que mai. Amb ells, Josep Lluís Merlos també reflexiona sobre el format nou que van provar amb motiu d’aquesta cursa, amb els canvis que hi ha hagut a la classificació i la nova cursa a l’esprint dels dissabtes. El director i presentador del podcast del món del motor de RAC+1 ens avança com serà la tornada del campionat mundial de ral·licròs al Circuit de Catalunya amb alguns dels que seran els protagonistes d’aquest cap de setmana.\n13-07-2021 | Cafè del pàdoc | RAC+1\nCapítol 17: Fernando Alonso fa balanç de la temporada de F1\nA l’edició d’aquesta setmana del 'Cafè del pàdoc' recollim les reflexions de Fernando Alonso sobre la seva tornada a la F1 i la seva visió del campionat i del seu futur més enllà d’aquesta temporada. El podcast del món del motor dirigit i presentat per Josep Lluís Merlos també parlarà amb dos expilots de F1: Emilio de Villota i Jaume Alguersuari. El madrileny va ser un dels pioners de la disciplina als anys 70, una de les èpoques més difícils i brillants de l’especialitat. El català, després de cinc anys retirat de les pistes, ara ha tornat a la competició per participar en la disciplina que el va veure créixer. La visió de tots dos sobre la F1 actual està plena de punts de vista molt interessants. El programa d’aquesta setmana també ens parla de la prova del Mundial de ral·licròs que aviat ha de disputar-se al Circuit de Catalunya. En parlarem amb alguns dels seus protagonistes, com el català Pepe Arqué.\n06-07-2021 | Cafè del pàdoc | RAC+1\nCapítol 16: Verstappen agafa embranzida a la F1\nAquesta setmana al podcast de RAC+1 dedicat a analitzar el mon del motor parlem del GP d’Àustria de F1, disputat al Red Bull Ring, que per segon cap de setmana consecutiu ha acollit una cursa de la màxima expressió de l’automobilisme esportiu. Maria Serrat i Joan Villadelprat han analitzat amb Josep Lluís Merlos, director i presentador del 'Cafè del pàdoc', la situació del campionat, amb el neerlandès Max Verstappen i el seu Red Bull liderant el certamen de manera sòlida. Les dificultats de Lewis Hamilton, i la seva interessant renovació per dos anys més amb Mercedes són també motiu de debat al programa, juntament amb la interpretació de la campanya signada per Carlos Sainz i Fernando Alonso. La segona part del programa conté una xerrada molt interessant amb Belén Garcia, la pilot catalana que participa al campionat de les Women Series, una categoria que aquest any enlaira al vol fent companyia a la F1 en vuit GP diferents. A la conversa també hi intervé la nostra “Convidada Fantasma” d’aquesta setmana: la periodista de TV3 Laia Ferrer, que condueix els programes de la cadena pública catalana dedicats a aquestes curses reservades a aquestes competicions. MotoGP ocupa el tram final del podcast d’aquesta setmana. Dues veus tan autoritzades com les d’Alberto Puig -team mànager de l’equip Repsol Honda- i Carles Cardús -ex subcampió mundial de motociclisme- donen el seu punt de vista sobre la recuperació de Marc Márquez i el futur de Maverick Viñales fora de l’equip Yamaha.\n29-06-2021 | Cafè del pàdoc | RAC+1\nCapítol 15: L’adeu de Viñales a Yamaha i la consolidació de Verstappen\nAquesta setmana, al podcast de RAC+1 dedicat al món del motor parlem dels GPs dels Països Baixos de MotoGP i d’Àustria de F1. En el primer cas, les notícies van anar més enllà de la cursa. Dilluns es va confirmar el rumor que circulava pel pàdoc d’Assen: Maverick Viñales i Yamaha acabaran la seva relació professional un any abans que venci el contracte que els vinculava. En parlem al 'Cafè del pàdoc' amb Quim Salvador. I amb Josep Lluís Merlos també valorem les opcions més interessants per al pilot de Roses, que ja ha rebut una proposta -entre d’altres- d’Aprilia per acompanyar Aleix Espargaró a partir de l’any vinent. A l’edició d’aquesta setmana també parlem de la contundent victòria de Quartararo i de l’acceleració notable en la recuperació de Marc Márquez, a qui la pausa de l’estiu -cinc setmanes- li anirà molt bé. Maria Serrat i Joan Villadelprat analitzen la cursa del circuit de Spielberg amb el director i presentador del podcast, valorant amb detall la victòria hegemònica de Verstappen, els patiments de Mercedes i l’actuació de Carlos Sainz i Fernando Alonso. I, a més, com cada setmana, farem un repàs de les principals curses que s'han disputat els últims dies.\n22-06-2021 | Cafè del pàdoc | RAC+1\nCapítol 14: Márquez es retroba amb la victòria 581 dies després\nEl rei de Sachsenring –ScahsenKING– ha tornat. Per onzè any consecutiu Marc Márquez ha estat el millor a l’escenari del GP d’Alemanya de MotoGP. El de Cervera no guanyava una cursa des del GP de València del 2019. A l’edició d’aquesta setmana del 'Cafè del pàdoc' analitzarem la transcendència d’aquesta victòria per a un pilot d’Honda, una marca que feia 11 curses que no trepitjava el podi i 21 que no guanyava. Josep Lluís Merlos i Quim Salvador parlen d’aquesta prova del campionat, abans del GP dels Països Baixos de motociclisme del cap de setmana vinent. D’altra banda, el director del podcast de RAC+1 dedicat al món del motor conversa amb Maria Serrat i Joan Villadelprat sobre l’interessant GP de França de F1. Max Verstappen ha agafat una mica més de marge respecte a Lewis Hamilton després de la seva victòria a la prova disputada al Circuit Paul Ricard, una cursa més interessant del que és habitual gràcies a l’atreviment estratègic de l’equip Red Bull i a les errades de Mercedes.\n15-06-2021 | Cafè del pàdoc | RAC+1\nCapítol 13: Balanç de temporada i previsions estiuenques\nAquesta setmana al podcast de RAC+1 dedicat al món del motor farem un repàs de les curses que s’han disputat fins ara aquesta temporada, tant a la F1 com a MotoGP. A partir d’aquest cap de setmana venen tres Grans Premis consecutius de F1 (un al Paul Ricard i dos al Red Bull Ring) i dos de MotoGP (a Sachsenring i a Assen), després dels quals pràcticament arribarem a la petita pausa que els dos campionats fan a l’estiu. Per això, en Josep Lluís Merlos ha convidat aquesta setmana a fer un cafè el periodista Valentí Fradera i el mànager i representant de pilots Raimon Duran perquè ens donin el seu parer sobre la temporada automobilística. També podrem escoltar Dani Juncadella, després de fer podi a les 24 Hores de Nürburgring i hores abans de començar la temporada del DTM. Per la seva banda, Ignasi Sagnier, director de Comunicació de Dorna, i Toni López-Jordà, una de les millors firmes d’esports de La Vanguardia, analitzaran la situació al Mundial de motociclisme, especialment centrada en la recuperació de Marc Márquez, que aquest cap de setmana corre a Alemanya, en un escenari on el de Cervera només ha guanyat els set últims anys! Aquest cap de setmana ho farà per vuitena vegada? Ho valorem en aquest 'Cafè del pàdoc'.\n08-06-2021 | Cafè del pàdoc | RAC+1\nCapítol 12: Les polèmiques als GPs de MotoGP de Catalunya i de F1 de Bakú\nEl cap de setmana ens ha portat curses molt interessants, tant a MotoGP com a la F1. L’equip del 'Cafè del pàdoc', encapçalat per Josep Lluís Merlos, amb Maria Serrat, Joan Villadelprat, Quim Salvador i Sergio Rodríguez, analitza al podcast d’aquesta setmana tot el que va passar al GP de Catalunya i al de l'Azerbaidjan. Raimon Duran -mànager i representant de pilots- i el polèmic periodista Gonzalo de Martorell ens ajuden també a entendre tot l’enrenou que hi va haver amb els pneumàtics a Bakú, els incidents a la cursa que es va emportar Checo Pérez, i també el problema amb la granota de protecció de Quartararo i l’actitud agressiva dels pilots de Moto3 a Montmeló.\n01-06-2021 | Cafè del pàdoc | RAC+1\nCapítol 11: Carles Checa i Àlex Crivillé analitzen la situació actual a MotoGP\nAquesta setmana, edició de luxe del podcast de RAC+1 dedicat al món del motor. Després del trist GP d’Itàlia al Circuit de Mugello, amb la mort del pilot suís de 19 anys Jason Dupasquier, el Campionat Mundial de MotoGP arriba aquest cap de setmana al Circuit de Barcelona-Catalunya. Per analitzar el que va donar de si la cursa de la Toscana, les previsions per a la prova de casa i la situació general del campionat, aquesta setmana comptem amb dos convidats excepcionals: Àlex Crivillé i Carles Checa. Els dos campions mundials catalans ens exposaran el seu punt de vista sobre aquesta temporada tan singular. A més, al programa dirigit i presentat per Josep Lluís Merlos hi participaran els periodistes Quim Salvador, de RAC1, i Pere Flores, que durant molts anys ha seguit el Campionat Mundial de motociclisme com a informador, però també com a integrant de diversos equips. Com no podia ser d’una altra manera, al 'Cafè del pàdoc' d’aquesta setmana també ens farem ressò de l’actuació sensacional d’Àlex Palou a les 500 Milles d’Indianàpolis, el millor resultat protagonitzat d’un pilot espanyol en aquesta cursa llegendària.\n25-05-2021 | Cafè del pàdoc | RAC+1\nCapítol 10: Post-GP Mònaco F1\nEl GP de Mònaco està considerat per molts aficionats la joia de la corona del Campionat Mundial. Aquesta setmana al podcast de RAC+1 dedicat al món del motor analitzem com va ser l’edició de la cursa que aquest cap de setmana ha viscut la primera victòria de Max Verstappen en aquesta pista. Amb Maria Serrat i Joan Villadelprat també parlem del primer podi de Carlos Sainz amb Ferrari i del lideratge del campionat, que ara és per a Verstappen i Red Bull. Al programa dirigit i presentat per Josep Lluís Merlos mirarem d’escatir per què va fallar tant Mercedes aquesta vegada, i també buscarem saber si l’avaria del cotxe de Leclerc tenia solució. Un altre dels temes interessants d’aquesta edició del 'Cafè del pàdoc' serà l’anàlisi de l’actuació de Fernando Alonso. Com és habitual, tindrem la secció “Mucho ruso en Rusia” per celebrar que Nikita Mazepin no va caure a l’aigua del port de Mònaco, i n’estrenarem una de nova: “El convidat fantasma”. Qui serà el d’aquesta setmana?\n11-05-2021 | Cafè del pàdoc | RAC+1\nCapítol 8: Post-GP d’Espanya F1 al Circuit de Catalunya\nAquesta setmana el podcast del món del motor de RAC+1 que dirigeix i presenta Josep Lluís Merlos està dedicat íntegrament a la quarta cursa del Campionat Mundial de F1, el GP d’Espanya, que es va disputar el cap de setmana passat al Circuit de Catalunya. Amb els col·laboradors habituals del programa (Joan Villadelprat, Maria Serrat i Sergio Rodríguez) analitzarem la victòria de Lewis Hamilton, la sisena que obté al traçat de Montmeló. També parlarem de l’estratègia de Red Bull, que va impedir que Verstappen passés del segon lloc, i de la lluita entre els pilots de Ferrari i McLaren per convertir-se en el tercer equip darrere dels dos intocables. Posarem l’objectiu en l’actuació dels dos pilots espanyols (Carlos Sainz i Fernando Alonso), que no van tenir el cap de setmana que havien somniat. I dos abonats del circuit, Anna Pérez Roura i Jaume Ciurana, ens explicaran l’experiència de poder tornar a viure una cursa en viu, 15 mesos després d’haver-ho fet per última vegada.\n04-05-2021 | Cafè del pàdoc | RAC+1\nCapítol 7: Tot a punt per al GP d’Espanya de F1 al Circuit de Barcelona-Catalunya\nAquesta setmana, al podcast de RAC+1 dedicat al món del motor, els col·laboradors habituals del programa (Maria Serrat, Quim Salvador, Joan Villadelprat i Sergio Rodríguez) analitzen tot el que ha passat al GP d’Espanya de MotoGP disputat a Jerez i al de Portugal de F1 que s’ha fet a Portimao. Del fenomen de moda al Campionat Mundial de Motociclisme, el murcià Pedro Acosta, fins a les dificultats que travessa Marc Márquez en la recuperació de la seva lesió, passant pel duel apassionat que mantenen Lewis Hamilton i Max Verstappen a la F1, tot en detall sota la lupa dels millors especialistes, dirigits per Josep Lluís Merlos. A més, a 'Cafè del pàdoc', Josep Lluís Santamaria -director general del Circuit de Barcelona-Catalunya- ens explicarà la sorprenent decisió del Procicat, que a última hora ha permès que 1.000 socis del circuit puguin ser aquest cap de setmana a la pista de Montmeló per viure la cursa en directe, i ens explicarà per on passa el futur d’aquesta instal·lació.\n27-04-2021 | Cafè del pàdoc | RAC+1\nCapítol 6: La prèvia del GP de Portugal de F1\nAquesta setmana al 'Cafè del pàdoc' analitzarem la temporada de F1 i farem la prèvia del GP de Portugal amb un comentarista d’excepció: Pedro Martínez de la Rosa. Explicarem per què els aficionats no podran anar al Circuit de Catalunya a presenciar el GP d’Espanya i, en canvi, sí que han pogut assistir a altres esdeveniments. I parlarem de sexe i motor, amb Sabrina Sánchez, una dona transsexual mexicana que és treballadora sexual i que posa tanta passió en la seva feina com en la F1. Hi ha sexe al pàdoc? Al d’avui… sí!\n20-04-2021 | Cafè del pàdoc | RAC+1\nCapítol 5: F1 a Imola i MotoGP a Portimao\nAnalitzem la tornada de Marc Màrquez a les pistes en ocasió de la cursa de MotoGP a Portimao. Parlem sobre l'interessant GP de F1 disputat a Imola, ple d'acció i de polèmiques. Comentem la victòria espectacular d'Àlex Palou a l'estrena de la temporada de la Indy Car, als EUA; el nou pilot de l'equip, Chip Ganassi, es converteix en el segon català que guanya una prova d'aquest campionat després que Oriol Servià ho fes al Canadà el 2005. I també valorem la decisió del Procicat de no permetre l'accés del públic al Circuit de Barcelona-Catalunya per a la prova de F1 que s'ha de disputar del 7 al 9 de maig.\n13-04-2021 | Cafè del pàdoc | RAC+1\nCapítol 4: GP de Portugal de MotoGP i l'Emília-Romagna de F1\nA les portes de la tornada de Marc Márquez als circuits, que es farà aquest cap de setmana amb motiu del GP de Portugal de MotoGP que s'ha de córrer a Portimao, i de la represa de l'activitat a la F1 amb el GP de l'Emília-Romagna a Imola, parlarem d'aquestes curses a la quarta entrega del 'Cafè del pàdoc'. A més, tindrem l'ocasió de conversar amb dos tertulians 'celestials': Francisco Cañadas (rector de la parròquia de La Inmaculada Concepción d'Alcorcón), un autèntic friqui de la F1, i Paco Suárez (rector de la catedral de Santo Domingo de la Calzada), molt aficionat a MotoGP i seguidor entusiasta d'Ángel Nieto. Ens parlaran de la seva vocació, de la seva afició i de com veuen la temporada 2021. També conversarem amb els periodistes madrilenys Alicia Sornosa i Venancio Luis Nieto Martínez, que acaben de publicar els llibres «Toda aventura comienza con un Sí» i «El sabor de la vict


'Rally round the estelada' (Albert Branchadell)\n'Rally round the estelada'\nEl més interessant del 28-A serà comprovar quants vots rep ERC d'espais limítrofs no sobiranistes\n4 min. 16/04/2019 20:22\nALBERT BRANCHADELL Professor de la UAB\nAviat farà 50 anys John E. Mueller va publicar un article a 'The American Political Science Review' sobre la popularitat dels presidents del Estats Units. Entre els factors que explicaven l'índex d'aprovació dels caps d'estats nord-americans Mueller va proposar la variable "rally round the flag" (aplegar-se al voltant de la bandera). Segons ell, esdeveniments internacionals de caràcter dramàtic que impliquen el conjunt del país –com per exemple la crisi dels míssils cubans durant el mandat de John F. Kennedy– tendeixen a provocar una pujada sobtada en la popularitat del president. L'efecte d'aquesta variable ha estat observat en molts estudis posteriors. A 'How Democracies Die' (un llibre que haurien de llegir amb molta atenció tots els demòcrates d'Espanya), Steven Levitsky esmenta el cas possiblement més espectacular de la història: arran dels atemptats de l'11-S, l'índex d'aprovació del president Bush es va disparar del 53 al 90 per cent.\nAl seu article John E. Mueller identificava 34 "rally points" susceptibles de desencadenar l'efecte. Certament, Catalunya no té un règim presidencialista com el dels EUA, ni tampoc té l'obsessió nord-americana per mesurar la popularitats dels seus presidents (Mueller explica que la pregunta sobre popularitat del sondeig Gallup es va fer 300 vegades entre 1945 i 1969). Amb tot, salvant les distàncies, la idea d'aplegar-se al voltant de la bandera i oblidar-se de tota la resta té una certa aplicabilitat al comportament de l'electorat català en el context del conflicte polític amb Espanya. En aquest sentit, sembla que el que s'observa és un efecte limitat de la variable formulada per Mueller.\nDe cara a les properes eleccions ERC ha de tenir clar si només vol mobilitzar les bases independentistes o si vol interpel·lar el conjunt de la societat\nAmb el famós eslògan "La voluntat d'un poble" sobre un mar de banderes, l'any 2012 Artur Mas va intentar convertir la massiva manifestació independentista de la Diada en un 'rally point' i traduir-ho en una majoria parlamentària absoluta. Com és sabut, Mas no solament no va obtenir la majoria a què aspirava sinó que va perdre 12 dels 62 escons que tenia CiU, que van anar a parar gairebé íntegrament a ERC. El 2015 Mas va intentar repetir l'operació amb el 'rally point' del 9-N i la ferma oposició del govern espanyol a qualsevol tipus de consulta acordada. Conscient del que havia passat tres anys enrere, aquesta vegada Mas va enredar els republicans per forjar una coalició presidencial. El resultat també és conegut: la llista unitària de Junts pel Sí no solament no va obtenir la majoria a què aspirava sinó que va perdre 9 dels 71 escons que tenia la suma de CiU i ERC la legislatura anterior. I el 2017 va passar una cosa semblant: Puigdemont va voler aprofitar l'1-O i la destitució del govern legítim com a 'rally point' i tot el que va aconseguir van ser 34 diputats en unes eleccions que va guanyar per un marge incontestable de 160.000 vots un partit radicalment oposat a la independència.\nEn el cicle electoral que comença el 28-A tindrem l'ocasió de comprovar un cop més l'efecte limitat de la variable 'rally round the flag'. Tots els sondejos indiquen que ERC derrotarà àmpliament JxCat, però no tots indiquen que ERC sigui el partit més votat –hi ha un frec a frec amb el PSC– i no n'hi ha absolutament cap que li atribueixi una majoria absoluta de vots. Descartat un efecte electoral veritablement tel·lúric del judici de l'1-O –semblant al salt de la popularitat de Bush el 2001– i confirmat que l'aposta Junqueras (parlar amb els qui ens han tancat a la presó) tindrà més recompensa que l'estratègia Puigdemont (anar al Congrés per bloquejar-lo), el més interessant del 28-A no serà comprovar quants vots del món postconvergent se'n van a ERC, sinó quin suport extra rep ERC d'espais limítrofs no sobiranistes. La gràcia del 'rally round the flag' és que el beneficiari d'aquest efecte rep el suport tant de les seves bases com d'una part important de l'oposició. De cara a les properes eleccions ERC ha de tenir clar si només vol mobilitzar les bases independentistes o si vol interpel·lar el conjunt de la societat. En aquest segon cas, l'objectiu ja no podrà ser "restituir el govern legítim", "implementar la República" ni crear un 'momentum' per "tornar-ho a fer", sinó recuperar la política com a instrument per resoldre els problemes del país: el conflicte polític amb Espanya, certament, però també la violència masclista, la desigualtat de gènere, l'accés a l'habitatge, la precarietat laboral, el canvi climàtic, el futur energètic, la segregació escolar, el racisme i la xenofòbia, per posar només quatre exemples.\nLa irlandització de Catalunya


HORARIS I PREUS CURS 2017-2018\nAtenció a les novetats d'aquest curs!!!\nPer poder inscriure's a qualsevol activitat extraescolar cal estar al corrent de pagament de les quotes del rebut escolar\nEnguany us oferim una nova i engrescadora proposta. Si esteu aprenent un instrument i voleu gaudir tocant en grup, aquesta és la vostra activitat: CONJUNT INSTRUMENTAL/COMBO\nPer garantir una formació integral i coherent els alumnes NOUS d'INSTRUMENT hauran de cursar també FEM MÚSICA. Aquests alumnes podran gaudir de la TARIFA PLANA FEM MÚSICA amb sengles descomptes per les dues activitats (LLENGUATGE I INSTRUMENT).\nPel que fa a BATUCADA, recordeu que comptem amb dues modalitats de pagament: adquirir instrument propi o pagar un petit lloguer per l'instrument.\nTot l'alumnat que cursi instrument té l'opció de presentar-se a les proves musicals que ofereix TRINITY. Per fer-ho caldrà comunicar-ho a principis de curs per tal de dissenyar el programa formatiu a seguir.\nAquest any l'escola continua apostant per l'anglès amb KIDS&US. ATENCIÓ que ampliem grups i horaris!.\nEls alumnes que cursen l'extraescolar en altres centres autoritzats de kids&us poden concertar el trasllat a l'escola amb la responsable.\nFEM CINEMA: Us oferim una nova activitat on al llarg de tot el curs aprendreu tot el que envolta el 7è art. Aprendreu a fer de guionistes, d'operadors de càmera, d'actors i actrius, de maquilladors i maquilladores, de tècnics, de directors o directores, de muntadors... i tot per acabar gravant una pel·lícula que estrenareu a final de curs. Us hi podreu resistir?\nCUINA FREDA I ALIMENTACIÓ SALUDABLE: Voleu convertir-vos en uns autèntics xefs? doncs tenim una nova activitat a la vostra mida. Apreneu les millors combinacions d'aliments i les menges més saludables mentre les cuineu.\nDANSA URBANA: Després de l'èxit a infantil i primària, l'street dance, el jazz, el hip hop i totes les varietats que us pugueu imaginar us esperen a tots i totes els de l'ESO. El cos us demana aquesta activitat...no la deixeu escapar!\nPer millorar l'eficàcia i resoldre dubtes abans de començar, el proper 19 DE SETEMBRE a les 18.30 realitzarem una REUNIÓ INFORMATIVA D'EXTRAESCOLARS on us explicarem més detalladament els continguts i les novetats de totes les activitats.\n45 min. setmanals\n3r a 6è de primària i ESO\n30 min. setmanal\n4t a 6è primària i ESO\n45 min. setmanal\n1r a 3r de primària\nCONJUNT INSTRUMENTAL (COMBO)\nCal cursar també instrument\nPer alumnes d’INSTRUMENT de nova incorporació\nFEM MÚSICA I30’\nLLENGUATGE + 30’ IND\nFEM MÚSICA I45’\nLLENGUATGE + 45’ IND\nFEM MÚSICA C30’\nLLENGUATGE + 30’ COL\nFEM MÚSICA C45’\nLLENGUATGE + 45’ COL\n(+5€ lloguer instrument)\nP3, P4, i P5\nde 17.15h a 18.15h\n4t a 6è primària\nP5, 1r, 2n i 3r primària\nP5, 1r i 2n primària\nCUINA FREDA I ALIMENTACIÓ SALUDABLE\nCopyright © 2018 - Sant Ramon Nonat - Nota legal


abril de 2014 – Compromís Corts Valencianes\nMorera: “Les dades de desocupació són dramàtiques i el Consell està paralitzat”\nEl portaveu de Compromís en les Corts Valencianes, Enric Morera, ha afirmat que les dades de desocupació al País Valencià són “dramàtiques” i “terribles” i que, a pesar d’això, el Consell està “paralitzat, sense impuls, pensant en les seues històries i les seues divisions internes”. Morera s’ha pronunciat així sobre les últimes dades de l’EPA, […]\nEl diputat de Compromís Fran Ferri ha registrat hui en Les Corts la petició de compareixença del Conseller d’Economia, Turisme i Ocupació, Máximo Buch, per què explique la reducció en 20,8 milions d’euros del pressupost de l’Institut Valencià de Competitivitat Empresarial (IVACE) per a destinar-los al procés de liquidació de RTVV. En concret els programes […]\nEl portaveu adjunt de Compromís en Les Corts, Juan Ponce, ha qualificat d’inacceptables les excuses donades per l’Alcalde de Cullera, Ernesto Sanjuán, sobre l’incendi del passat dissabte. “És vergonyós que el senyor Sanjuán diga ara que havia parat el vent i per això autoritzà el castell de focs d’artifici i li lleve importància a l’incendi […]\nLa diputada de Compromís Mireia Mollà ha afirmat hui que “anem a registrar una pregunta parlamentària per a que la Conselleria d’Infraestructures, Territori i Medi Ambient ens aclarisca en quin punt es troba la tramitació del PGOU d’Alacant, ja que entenem que el que hauria de fer el Govern valencià és paralitzar el procés i retornar […]


Apartmány Weissov Dom Valach Eslovàquia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Valach.\nc.d. 577, Valach, Valach, Eslovàquia, 96661 - Veure al mapa\nAl visitar Valach, vosté es sentirà com a casa a Apartmány Weissov Dom, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartmány Weissov Dom asseguren una estada plaentera als seus clients. Les carecterístiques més important de l'hotel inclouen instal.lacions per a minusvàl.lids, magatzem d'equipatge, habitació familiar, instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen esquí, parc infantil, jardí estan dissenyades per escapar i relaxar-se. Apartmány Weissov Dom és una elecció inteligents per a viatgers a Valach, i ofereix una estada relaxant i sense molèsties.\nCal que informeu el Apartmány Weissov Dom de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (169) Parelles (29) Viatgers en solitari (4) Famílies amb infants petits (66) Famílies amb infants grans (27) Grups (41)\nAllotjaments a Valach


Guanya entrades per al 'Cicle Cosmovisons' a La Caldera - Teatre Barcelona\nFinalitzat: Guanya entrades per al ‘Cicle Cosmovisons’ a La Caldera\nLa Caldera, centre de creació de dansa i arts escèniques, estrena nova sala d’exhibició i ho fa amb el ‘Cicle COSMO > · < ISIONS‘ dedicat a propostes de dansa i moviment amb una visió del cos a escena molt particular. En aquest cicle participaran artistes com Sol Picó, Mopa/Juan Mantilla, Maria Campos, Roser López Espinosa, Diana Gadish, Guillermo Weickert/Alejandro Rojas i Jordi Cortés/Associació Kiakahart.\nDisposem de 3 entrades dobles per les sessions de ‘Tarannà + Hand to hand’ (26 i 27 de maig) i 3 entrades dobles per ‘Lucy Live’ (28 de maig). Per participar només has de dir-nos EN QUINS ANTICS CINEMES ESTÀ SITUADA LA NOVA CALDERA? Deixa’ns la resposta en els comentaris d’aquest post i no t’oblidis de dir-nos per a quina funció vols les entrades.\nPots participar fins el dimarts 24 de maig a les 23:55h. Es sortejaran les entrades entre tots els que hagin respost correctament la pregunta plantejada. Informarem dels guanyadors l’endemà en aquest mateix espai i seran notificats personalment per correu electrònic.\n26 de maig: Mercè M.R., Iris M.A.\n27 de maig: Joan Manuel S.G.\n28 de maig: Laura V.V., Àngles M.R, Joan C.U.\nTarannà + Hand to hand


"Autors a les aules" arriba a 22 municipis de la mà de la Diputació de València i la Fundació Full | Valencia Extra\nEn total han sigut prop d’un centenar d’escriptores i escriptors els que han pogut viure en primera fila l’experiència de presentar tant els seus llibres com els seus personatges, davant d’un públic molt exigent.\nAixí doncs, 22 escoles dels municipis d’Albalat de la Ribera, L’Alcúdia, Algemesí, Bellreguard, Beniarjó, Cullera, Godella, Manises, Marines, Ontinyent, Quart de Poblet, Real de Gandia, Requena, i València, han pogut gaudir d’aquesta enriquidora experiència.\n“Autors en les aules” junta en un mateix espai dos sectors de la societat que habitualment no coincideixen i que es necessiten mútuament. L’intercanvi entre qui escriu i qui llig ha resultat molt enriquidor, ja que s’han pogut abordar temes difícils, intercanviar opinions, suggeriments, i plantejar moltes preguntes sobre la naturalesa dels personatges novel·lats.\nAquesta proposta s’adreça a tots els ciutadans, mitjançant la creació d’un Consell de Lectura Municipal al que s’adhereixen els ajuntaments, que també reben assessorament per part dels tècnics especialistes de FULL. A més a més, el programa està inserit dins del Pla Valencià de Foment del Llibre i la Lectura, impulsat per la Generalitat Valenciana.\nDins d’aquest projecte s’ha promogut “Família Lectora”, altra iniciativa que incideix en fer visible la importància del nucli familiar en la construcció dels lectors.


El pàrquing d'autocaravanes és una experiència pilot activada fa quatre anys que ofereix aparcament gratuït per a aquests vehicles -i no d'altres- durant un màxim de 72 hores.Però la pròpia associació que va promoure la seva creació, la Plataforma d'Autocaravanes autònomes, va denunciar aquest estiu el seu mal ús. Per la invasió de furgonetes i remolcs a la zona i perquè aquesta estada es perllongava massa. Els veïns de la zona, de fet, han mostrat amb insistència la seva preocupació al fet que el recinte es converteixi en una assentament sense control.\nTant uns com altres van exigir al Consistori que reaccionés amb una major vigilància policial a la zona. Ahir, el grup municipal d'EA va traslladar aquesta preocupació a l'equip de govern, davant el perill que una iniciativa que es va plantejar "amb bon criteri" i com un pàrquing dissuasori acabi deteriorant aquest espai.\nL'executiu, per la seva banda, va afirmar que les forces de seguretat duen a terme un control del temps que cada hoste roman en el pàrquing. Gutiérrez, en aquest sentit, ha precisat que ja hi ha vehicles que llueixen un adhesiu d'avís de sanció, i que l'Ajuntament pretén procedir a la retirada de la via pública d'aquests infractors, un procés que, però, és llarg però que "és el que cal complir ".\nFont original de la notícia: Noticias de Alava


Taller impartit per Miguel Angel Giner, (Benetússer, 1969)\nMiguel Ángel Giner Bou és llicenciat per la Facultat de Belles Arts de Sant Carles de València en l’especialitat de Dibuix. El 1993 va crear al costat de Cristina Durán el seu propi estudi, LaGRUAestudio. En ell treballa des de llavors com a il·lustrador, guionista i dibuixant de còmics professional. El 1997 va participar activament en el ressorgiment de APIV (Associació Professional d’Il·lustradors de València).\nA l’actualitat imparteix l’assignatura GUIÓ I CÒMIC: LA NOVEL·LA GRÀFICA al MÀSTER DE DISSENY I IL·LUSTRACIÓ de la Facultat de Belles Arts de València\nHa realitzat treballs per a nombroses editorials, agències de publicitat i institucions públiques i privades. Entre els seus clients es troben l’Oceanogràfic, Oxfam Intermón, Air Nostrum, Terra Mítica, AVACU, Tàndem, Anaya, Planeta, Bromera, Barcanova, Santillana, etc.\nCom a guionista de còmic els seus treballs són: Pillada por ti, El bote de mermelada y Ondas en el Rio (Còmics part de l’obra col·lectiva CÒMIC ON TOUR de OXFAM INTERMÓN), El siglo de oro valenciano, Una Posibilidad entre mil i La máquina de Efrén. Aquestes dues últimes pulbicaciones han estat guardonades amb diferents premis: PREMI TÚRIA Millor Contribució Cultura del Còmic en la seva XXI edició, PREMI FLASH BACK 2013, FINALISTA als Premis de la Crítica Dolmen en les categories de Millor Obra Nacional i Millor Guió, NOMINAT a Millor obra d’autor espanyol al 31 SALÓ INTERNACIONAL DEL CÒMIC dE BARCELONA I FINALISTA del PREMI NACIONAL DE CÒMIC atorgat pel MINISTERI D’EDUCACIÓ, CULTURA I ESPORT ..\nDATES DE REALITZACIÓ DEL TALLER: Divendres 20 i 27 de febrer, 6, 13, 27 de març, 17 i 24 d’abril.\nHORARI: La primera sessió del 20 de febrer de 16:30 a 18:30 hores, la resta de 16:30 a 19:30 hores.\nLLOC: Campus dels Blasco Ibáñez\nAULA: Aula de Formació del SeDI – Aulari III, Av. Menedez i Pelayo, S/N de València


Introdueix la definició del valor Paciència\nLa paciència és un valor on hem de tenir confiança en nosaltres mateixos per aconseguir alguna cosa. Ens hem d'animar I saber esperar. 5è I 6è\nEscola Salvador Espriu Vallfogona Balaguer\nLa paciència és un valor molt important que consisteix a esperar i aguantar quan volem aconseguir una cosa, no esverar-se. És anar lent quan fem una cosa i mantenir la concentració. 6èB\nEscola El Pla de Salt\nLa paciència és quan no et surt una cosa, no posar-te nerviós i tornar-ho a intentar fins que et surti bé. No ens hem d'enfadar per tonteries. Hem de saber esperear el teu torn. 4t\nLa paciència és un valor que es demostra amb espera I tranquilitat. Per exemple quan esperes una persona, no posar-te nerviós. 5ė\nLa paciència és saber esperar amb calma sense estressar-te ni posar-te nerviós.\nPaciencia:La pacienca es una virtud i un valor que ens permet no posarnos nerviosos en algunes situasions. 5e\nLa paciencia és saber aguantar a una persona per molt pesada que sigui. També saber esperar.5èB.\nPaciència: és esperar amb tranquil·litat. Exemple: quan fas un pastís has de tenir paciència.\nEsperar les coses sense posar-se nerviós, amb tranquil·litat. Exemple: quan una persona no sap fer alguna cosa i tu li estàs ensenyant has de tenir paciència, sinó la persona no aprendrà a fer aquella cosa, perquè es posarà nerviós.\nsaber esperar una cosa sense posar-se nerviós, per exemple: demà es el teu aniversari i tens paciència per els regals.\ndefinicio: esperar un temps amb tranquilitat. exemple: quan el teu /va germa/ana es posa dels nervis tens que tenir paciencia. sinonim: tranquilitat\nla paciéncia és esperar alguna cosa i estar tranquil. 4t\nLa Paciència és esperar les coses. Per exemple, quan marques un gol, esperes a que et passin la pilota o en altres activitats(paciència és la mare de la ciència.)\nLa paciència és saber esperar sense posar-se nerviós.\nLa paciència és esperar-se, tranquil.litzar-se i no posar-se nerviós.6èA.\nCEIP Parc de les Aigües\nLa paciència és saber esperar-se. 6èB\nEscola Agustí Barberà\nTenir paciència és la capacitat que tenen algunes persones per esperar el millor moment o la millor oportunitat per dir, fer o aconseguir alguna cosa. 4A.\nLa paciència és esperar alguna cosa sense precipitar-se. Com diu la dita:'La paciència és la mare de la ciència'. Aida Campos, Amposta.


Segons l'estudi de la Fundació Compromís i Transparència.\nLa Fundació Gas Natural Fenosa és la segona fundació d'empresa més transparent d'Espanya, segons l'estudi realitzat per la Fundació Compromís i Transparència que analitza la transparència informativa de les 114 fundacions empresarials més importants a nivell nacional.\nEn la novena edició, l'Informe Construir Confiança 2017 avalua aspectes en funció de si les fundacions publiquen o no la següent informació a la seva pàgina web: Informació de contacte, publicació de la missió de l'empresa, descripció dels programes i activitats que porta a terme, informació dels directius i sobre l'òrgan de govern així com informació econòmica relativa a la Fundació.\nLa Fundació ofereix informació completa en cadascun dels 19 indicadors analitzats en l'Informe i obté la màxima puntuació en 18 dels 19 paràmetres avaluats.\nFundada el 1992, orienta les seves activitats a la promoció de la informació, formació i sensibilització de la societat en la millora de l'eficiència energètica i la innovació tecnològica en l'àmbit de l'energia, respectant el medi ambient.\nTambé desenvolupa programes d'Acció Social tant en l'àmbit nacional com internacional, incidint especialment en actuacions destinades a pal·liar la vulnerabilitat energètica.


Rufián criticava les Rodalies de Madrid - Notícies Política - Notícies Política - e-notícies\nPolítica · 21 de Novembre de 2020. 14:04h.\nRufián criticava les Rodalies de Madrid\nEls de Catalunya també van plens\nEl portaveu d'ERC al Congrés dels Diputats, Gabriel Rufián, va denunciar en una piulada les aglomeracions de gent al metro de Madrid el passat mes de setembre, adjuntant dues imatges de les acumulacions en andanes i vagons acompanyades de la frase "es limiten les reunions a Madrid a un màxim de sis persones". A Catalunya, però, la situació no és gaire diferent.\nEl Telenotícies migdia de TV3 d'aquest divendres es va fer ressò de les acumulacions de gent al transport públic a l'àrea metropolitana de Barcelona després que la plataforma Xnet portés a Rodalies de Renfe a la fiscalia després de les queixes d'usuaris del transport públic. En una sèrie de piulades, els usuaris van denunciar les aglomeracions de gent als vagons, on no es respectava cap mena de distància de seguretat malgrat la situació de pandèmia i les restriccions imposades per a evitar la proliferació del patogen.\nLa plataforma Xnet va presentar una denúncia davant la Fiscalia de Barcelona i l'Agència Catalana de Consum per la "deixadesa de funcions" en la gestió del transport públic durant els mesos posteriors al confinament domiciliari de primavera pel coronavirus, en considerar que "no han adoptat mesures per evitar contagis i garantir la seguretat" en aquests espais.\nGabriel Rufián, Govern, ERC, coronavirus\nCalvet renega del PDECAT\nEl PDECAT busca el seu nínxol de mercat\n#7 Carlos Gomez, bestia amb forma humana, 21/11/2020 - 15:46\nVa ser l´eclesiastic tercer ull de Fray Botijo el que el va rescatar de la indigencia cronica, la del pa congelat, colarse al metro i la roba de mercadillo, i el va elevar als altars grocs dels pelucos de marca, els zapatos de cocodrilo i els apats a 150 lucas el cobert\nCom deia Sant Mateu sobre els ultims de la fila no hi ha arribist\n#6 Marcial, Santa Coloma, 21/11/2020 - 15:45\nEse debería hablar poco del transporte público. El último metro que cogió lo usó para medir los nuevos muebles del piso.\n#5 Luigi., Barcino, 21/11/2020 - 15:38\nEl de Rufián mas que un apellido se parece a un apodo.\n#4 David, FOLGUEROLES, 21/11/2020 - 15:36\n¡Que habremos hecho los españoles, cuánto mal, para que este elemento forme parte de los politicos que nos representan. A decir verdad, algo habremos hecho para tener que soportar a esta panda de "politicos"\n#4.1 Carles Fortuny, Palau de la Degeneralitat, 21/11/2020 - 23:03\nBásicamente haberle votado al PSOETA, capaz de pactar con el mismísimo HItler o Stalin si hiciera falta. Sin el PSOTEA el Rufián sería un cero a la izquierda.\n#3 Dado Esteller, Badalona, 21/11/2020 - 14:42\nlas decisiones políticas, regularían que con una legislatura o menos pensión máxima y tendrían la caja de la llave de Hacienda, pudiendo crear nuevos impuestos y/o reformar los antiguos. Involucionaría a prevendas mejores que las actuales y tema impuestos. Por todo ello, es absurdo que parte del pueblo crea con fe ciega en la independència, Ítac


Guillen, Gerardo, Universidad del Zulia, Venezuela, República Bolivariana de\nVol. 16, Núm. 1 (2019): Ciencia Odontológica Volumen 16 Numero 1 - Revisiones


SENSACIONS. Un dia a l’Índia | Foment Vilanoví\nPosted on 21 Novembre 2018 by fomentvilanovi\tDeixa un comentari\nDissabte 1 de desembre de les 10 a les 18h. SENSACIONS, un dia on practicarem ioga, ioga nidra, danses de l’Índia, ens iniciarem en la dansa de Bollywood i en els cants sagrats de la ma de Carolina Rubio, Carolilna Nicolás i Siria Beltane, professores especialitzades que conduiran la pràctica. Preu: 40€ (dinar inclòs)\nUna ocasió per fer un viatge al nostre interior a través del ioga, la meditació, les danses de l’Índia, les olors i les sensacions. Un dia per compartir amb alegria i deixar-se fluir amb la vida. Un viatge interior a l’Índia, el bressol de l’espiritualitat.\nMés informació i reserves: 625089825 (Isabel)\nTags: Carolilna Nicolás i Siria Beltane, Carolina Rubio, dansa, Foment Vilanoví, ioga, ioga nidra, mantres, meditació, relaxació, Vilanova i la Geltrú. Bookmark the permalink.\nPrevious post ← Presentació del llibre “Ponts d’aigua”\nNext post Xerrada-debat amb Jordi Puigneró →\nArxiu d’entrades Selecciona el mes Juny 2019 Mai 2019 Abril 2019 Març 2019 febrer 2019 gener 2019 Desembre 2018 Novembre 2018 Octubre 2018 Setembre 2018 Agost 2018 Juliol 2018 Juny 2018 Mai 2018 Abril 2018 Març 2018 febrer 2018 gener 2018 Desembre 2017 Novembre 2017 Octubre 2017 Setembre 2017 Agost 2017 Juny 2017 Mai 2017 Abril 2017 Març 2017 febrer 2017 gener 2017 Desembre 2016 Novembre 2016 Octubre 2016 Setembre 2016 Agost 2016 Juliol 2016 Juny 2016 Mai 2016 Abril 2016 Març 2016 febrer 2016 gener 2016 Desembre 2015 Novembre 2015 Octubre 2015 Setembre 2015 Juliol 2015 Juny 2015 Mai 2015 Abril 2015 Març 2015 febrer 2015 gener 2015 Desembre 2014 Novembre 2014 Octubre 2014 Setembre 2014 Juliol 2014 Juny 2014 Mai 2014 Abril 2014 Març 2014 febrer 2014 gener 2014 Desembre 2013 Novembre 2013 Octubre 2013 Agost 2013 Juliol 2013 Juny 2013 Mai 2013 Abril 2013 febrer 2013


Infosalut - Es crea el Consell Autonòmic de Seguretat Alimentària i la Comissió de Coordinació Administrativa\nEs crea el Consell Autonòmic de Seguretat Alimentària i la Comissió de Coordinació Administrativa\nArticle anterior La CE proposa un paquet de mesures per a modernitzar, simplificar i reforçar la cadena agroalimentària a Europa\nArticle següent S'incrementa el control sanitari sobre les empreses alimentàries de Balears mitjançant un nou registre obligatori\nEn el BOIB de dia 6 d’abril es publicà el Decret 12/2013, de 5 d’abril, pel qual es creen el Consell Autonòmic de Seguretat Alimentària i la Comissió de Coordinació Administrativa.\nLa seguretat alimentària és una exigència derivada de la Constitució española. L’Estatut d’autonomia de les Illes Balears confereix a la Comunitat Autònoma la competència del desplegament legislatiu i l’execució en matèria de salut i sanitat.\nD’altra banda, la Llei 16/2010, sobre salut pública de les Illes Balears, inclou la promoció de la seguretat alimentària i la nutrició entre les prestacions en matèria de salut pública.\nLa Unió Europea ha optat per un nivell elevat de protecció de la salut en allò que fa referència als problemes derivats de la producció i la comercialització dels aliments.\nLa seguretat alimentària s’ha d’abordar a partir de l’avaluació científica dels riscs, la gestió i la comunicació.\nAmb la creació del Consell Autonòmic es pretén coordinar els departaments de l’Administració autonòmica relacionats amb la seguretat alimentària i donar al consumidro información transparent sobre la matèria, col·laborar amb els agents socials i comptar amb assessorament científic.\n[Font: BOIB. Núm. 47. 06/04/0213]\nNotícia relacionada a Infosalut\n*20/11/2013 - El conseller de Salut, Martí Sansaloni, presideix la reunió de constitució del Consell de Seguretat Alimentària de les Illes Balears.


Aisha - El teu espai de benestar\nAisha va néixer l’any 2014 amb la voluntat i el propòsit d’acompanyar-te en la recerca del teu benestar, i per complir aquest objectiu de la millor manera possible, posem al teu servei la nostra formació i experiència en diferents disciplines artístiques, esportives i psicoterapèutiques, per oferir-te múltiples possibilitats i propostes de benestar físic, mental, emocional i espiritual, perquè triis les que més s’ajustin als teus gustos, desitjos i necessitats.\nActivitats de Moviment i Relaxació\nA continuació us presentem la descripció de les ACTIVITATS REGULARS que, de dilluns a divendres, tenim programades a Aisha, en horaris de matí i de tarda.\nEl calendari s’actualitza periòdicament, per adaptar-lo a les necessitats de la nostra clientela, i per introduir noves propostes per fer més diversa la nostra oferta.\nEls divendres estan destinats als TALLERS MONOGRÀFICS de temàtica diversa, sempre conduïts per experts en la matèria i relacionats amb el món de la dansa, la creativitat, el desenvolupament personal i les teràpies naturals.\nSi tens un grup de mínim 5 persones, podem programar-vos un taller a la vostra elecció, exclusivament per a vosaltres, i/o OBRIR UN GRUP EN HORARI REGULAR d’aquella activitat en la què esteu interessats/des.\nT'oferim un servei de TROBADES FEMENINES en l’acollidor espai d’Aisha perquè puguis organitzar les teves reunions amb amigues, per a celebracions d’aniversari, comiats de soltera o simplement per fer una trobada original. Aisha s’encarregarà d’amenitzar la vetllada amb els tallers de dansa i feminitat que vosaltres escolliu per a l’ocasió.\nZumba i Cantajocs en Família\nRelaxació / Meditació\nGimnàstica Suau i Teràpia Postural\nPROGRAMA “PERDRE PES”\nA Aisha volem fer-te sentir millor i ajudar-te a gestionar bloquejos físics, mentals i emocionals.\nEntenem cada persona com un ésser holístic, únic i integral, i per acompanyar-te en la recerca del teu benestar, amb recursos a mida per a les teves necessitats i desitjos, posem a la teva disposició diferents camins de teràpia manual, energètica i psicoteràpia, de manera individual i totalment personalitzada, que et permetin millorar la teva qualitat de vida i alliberar-te de rigideses, dolors i malestar.\nLes teràpies es realitzen en hores convingudes, entre les 9 i les 21h.\nREFLEXOLOGIA I REFLEXOTERÀPIA PODAL\nA Aisha desitgem acompanyar-te en la recerca del teu benestar, i t’oferim diferents possibilitats de quota perquè puguis trobar aquella que més s’adeqüi en cada moment.\nPots fer una classe esporàdica i puntual i tens l’opció de pagar la quota mensual, bimensual o trimestral. Quant més temps et compromets, més econòmiques et surten les classes i els serveis terapèutics!\nPots recuperar les classes perdudes fent qualsevol altra activitat regular, previ avís i sempre que hi hagi disponibilitat.\nA més, tenim preus especials per a Gent Gran (majors de 65 anys) pensant en el seu benestar.\nTots els serveis, classes, tallers i teràpies que oferim a Aisha poden regalar-se amb una bonica TARGETA REGAL personalitzada, per cuidar aquelles persones que més estimes. Segur que l'encertes!\nEls espais d’Aisha estan disponibles per a cursos, formacions, tallers, classes i sessions terapèutiques, tant de manera puntual com periòdica.\nTots els espais d’Aisha estan ambientats i cuidats i disposen de material esportiu i terapèutic perquè puguis dur a terme la teva activitat o servei de manera còmoda i agradable.\nA continuació et mostrem algunes imatges i característiques dels espais, així com els preus i les diferents modalitats de cessió.\nPer consultar disponibilitat dels espais, tant entre setmana com en cap de setmana, contacta’ns i t’informarem sense compromís.\nEl servei de cessió d’espais inclou:\npromoció de l’activitat/servei a les xarxes socials i al mailing d’Aisha\natenció als assistents i gestió del cobrament, en cas de sol·licitar-ho\nneteja de l’espai abans i després de l’activitat/servei\nús de la nevera i del microones\nSala 1 – Espai Polivalent\n10 metres de paret de mirall, amb cortines per cobrir-lo.\naltaveus, amplificador amb connexió per a aparell de mp3 i reproductor de cd.\ndispensador d’aigua i gots\nestoretes de ioga, blocs de ioga i mantes\nvestuari en sala contigua\nventiladors i calefactor\nSala 2 – Espai Terapèutic\nllitera amb orifici facial i ajustable en alçada\ncadira de massatges per a “massatge ON SITE” i/o massatge shiatsu\nespai de relaxació amb estoretes de ioga i coixins\ncadires i tauleta\naltaveus amb connexió per a aparell de mp3\nSi vols contactar amb nosaltres, tens diferents opcions:\nEmail, SMS, WhatsApp, Facebook, i sempre et donarem resposta el més ràpid possible.\nSi ens truques al Fixe / Mòbil i no te’l podem agafar, pots deixar-nos un missatge de veu al contestador, amb el teu número, i et truquem de seguida que puguem.\nSi ens demanes amistat a facebook, Aisha Benestar, a més de poder xatejar per aquesta via, estaràs informat/da i al dia de novetats, promocions i descomptes, a més de poder apuntar-te als esdeveniments i reservar plaça.\nSi ens vols visitar, el millor és fixar un dia i hora, per poder atendre't personalment.\nC/ Serrano, 44-46, Local - 08031 Barcelona (prop de metro L5 - Virrei Amat)\nMòbil: 657.010.728 / 667.558.823\nFixe: 93 667 04 35\nCopyright © Aisha Benestar 2016\nFet amb per Delia Di Giorgio\nJUDIT CABEROL MOLINA\nTerapeuta Psicocorporal i Dansaterapeuta Transpersonal.\nQuiromassatgista, Reflexòloga, Limfoterapeuta i Mestra de Reiki.\nProfessora de Dansa, Ioga, Tècniques de Relaxació, Gimnàstica Terapèutica i d’altres.\nExperiència com a terapeuta i docent\nDes de 2014, sòcia-fundadora d’Aisha (www.aisha.cat), un centre terapèutic i de benestar a Barcelona, i amb consulta pròpia a Girona.\nExperiència com a terapeuta individual i grupal\n*Terapeuta en Dansateràpia Transpersonal, a la Fundació Les Vetes de Salt (Girona), conduint processos de dansateràpia transpersonal i moviment psicocorporal per a persones grans dependents.\n*Col·laboradora en el programa Té de Tot, de TV Girona, amb una secció mensual dedicada a temes de Cos, Consciència i Moviment, on proposo dinàmiques de relaxació i de creixement personal.\n*Terapeuta psicocorporal especialitzada en acompanyament Terapèutic individual i grupal, facilitant i fomentant el desenvolupament d’eines i recursos psicocorporals i creatius per acompanyar en l’autoconeixement, el desenvolupament personal i la gestió de bloquejos físics, mentals i emocionals.\n*Terapeuta en l’àmbit de les Teràpies Manuals (Quiromassatge Terapèutic, Reflexologia i Drenatge Limfàtic) i Energètiques (Reiki i Bioenergètica).\n*Facilitadora en grups de Tècniques de Relaxació i Gestió de les emocions i Tallers de feminitat, Tallers d’autoconeixement i desenvolupament personal i creatiu i Tallers de dansateràpia.\n*Experiència en serveis de benestar personalitzats per a empreses.\n*Tallerista/ponent en les Jornades “És possible el sobreenvelliment actiu? Teixint el futur”, d’octubre 2016, organitzades per la Fundació Les Vetes de Salt (Girona), amb el taller teòrico-pràctic “Dansateràpia per a l’autoexpressió: Habitar el propi cos”.\nExperiència com a docent i tallerista\nExperiència com a docent des de 2005.\n*Professora de l’assignatura Eines PsicoCorporals per a l’Acompanyament Terapèutic, dins del Cicle Formatiu de Grau Mitjà de Cures Auxiliars d’Infermeria, organitzat pel Centre d’Estudis Aurea, de Girona, i homologat pel Departament d’Ensenyament de la Generalitat de Catalunya.\n*Professora de pràctiques en la Formació de Quiromassatge Terapèutic, en el Centre d’Estudis Aurea, de Girona.\n*Professora de pràctiques en la Formació de Reflexologia Podal i de la Mà, en el Centre d’Estudis Aurea, de Girona.\n*Professora de Dansa del Ventre, Ioga Integral, Tècniques de Relaxació, Gimnàstica Terapèutica i Estiraments, Dansa i Ioga infantil i en família, en escoles de dansa de Barcelona (ASB Escola d'Arts i Dansa, Magdanza, Image & Movement), Centres Cívics (CC Casa Golferichs, CC Pere Quart, CC Casa Elizalde) i d’altres centres de benestar i de lleure (Universitat Blanquerna, Centre de Salut per a la Dona Titània-Tascó, Sala de Ioga Aditi, Centre de Ioga Kailash, Centre de Teràpies Espai Vital i Centre Aisha Benestar, del què en sóc sòcia fundadora des de 2014).\nFormació en teràpia psicocorporal, desenvolupament personal i gestió emocional\n*En formació continuada com a terapeuta i amb supervisió de casos.\n*Certificat en Dansateràpia Transpersonal i Moviment Psicosomàtic (formació de 400h + 70h de pràctiques amb supervisió), amb fonaments teòrico-pràctics en matèries com psicologia transpersonal, bioenergètica, dansateràpia, psicoteràpia i amb pràctiques supervisades, per la Asociación Española de Terapia Psicosomática y Energética (PsiqueSoma) de Barcelona, adscrita a la European Transpersonal Association (Eurotas).\n*Diplomada amb Excel·lent en el Postgrau en Dansa Moviment Teràpia per la Universitat Autònoma de Barcelona, amb fonaments teòrico-pràctics de teràpia psicocorporal i coneixements en psicoteràpia individual i grupal, psicologia del desenvolupament i psicopatologia.\n*Titulada com a Facilitadora de tècniques de relaxació i gestió emocional a l'Institut Superior de Medicines Tradicionals ISMET (Barcelona).\n*Assitent a seminaris, grups terapèutics i sessions individuals de teràpia psicocorporal amb Erica Borzese, Maria Sideri i Teresa Bas.\n*En teràpia personal psicoanalítica de 2010 a 2014.\n*En teràpia personal psicocorporal des de 2014 fins a l’actualitat.\n*Familiaritzada a nivell terapèutic amb la teràpia Gestalt, Mindfulness, PNL Mètode Feldenkrais, Moviment Autèntic, Moviment Orgànic, Teràpia Postural i Dansa Creativa i Expressiva.\nFormació en teràpies manuals i energètiques\n*Titulada amb Matrícula d'Honor com a Quiromassatgista, a l'Escola Superior de Quiromassatge i Teràpies Manuals QUIROTEMA (Barcelona).\n*Titulada amb Excel·lent en Reflexologia Podal i de la Mà, al Centre d’Estudis Vipassana (Barcelona).\n*Titulada com a Professional del Drenatge Limfàtic Manual a l'Escola de Teràpies Alternatives KINETENA (Barcelona).\n*Certificada com a Mestra de Reiki Tradicional Japonès i com a Terapeuta Reiki Professional pel Instituto Internacional de Reiki (Barcelona).\n*Estudis teòrico-pràctics en Teràpia Bioenergètica dins la formació en Dansateràpia Transpersonal i Moviment Psicosomàtic.\n*Certificats en Massatge Thailandès acreditats per Shivathai.\nFormació en Dansa i en Ioga per a adults, infants i famílies\n*Formada com a ballarina de Dansa Oriental (Dansa del Ventre) en l'Estudi Lesya Starr, de la mà de Lesya Starr, de 1999 a 2008.\n*Titulada com a Instructora de Hatha Ioga a l'Institut Superior de Medicines Tradicionals ISMET (Barcelona), amb coneixements de Ioga per a embarassades, Ioga per a nens i en família i Iogateràpia.\n*Certificat atorgat per la Formació de Ioga Infantil i en Família organitzat per Ioga a l'Escola, amb Lisa Howe, a Barcelona.\n*Certificat atorgat per la Formació de Ioga Infantil i en Família organitzat per Ioga i Nens, amb Verónica Cobos, a Terrassa.\n*Titulada com a Facilitadora de ioga facial a l'Institut Superior de Medicines Tradicionals ISMET (Barcelona).\n*Certificats d’assistència a tallers i seminaris relacionades amb la Dansa, el Ioga, la Dansa Moviment Teràpia (DMT), la Dansa Creativa i tallers de Feminitat, des de 2004 a 2016, amb mestres com Sashar Zarif, Sharmini Tharmarainam, Dalia Carella, Aziz Khodari, Simona Jovic, Ashraf Hassan, Carolena Nericcio, Ariellah, Mahmoud Reda, Rachel Brice, Saida, Yamil Annum, Amaru Sabat, Ghaziya Mandraig, Salima Vasarhelyi, Ona Mestre, Germana Martín, Laia Oralá, Sophia Style i Maria José Mochón.\n*Familiaritzada a nivell d’expressió corporal i moviment amb el Mètode Feldenkrais, el Moviment Autèntic, la Teràpia Postural i la Dansa Creativa i Expressiva.\n*Premi FIDEM 2016 a l’Emprenedoria.\n*Llicenciada en Història per la Universitat de Girona i Postgrau en Cooperació i Desenvolupament Internacional per la Universitat de Barcelona.\n*Des 2012, impulsora de la Iniciativa AmaraClan - Dansa, Salut i Feminitat, fent difusió d'aspectes relacionats amb la feminitat conscient, a través de les xarxes socials.\nDarrera formació realitzada:\nSetembre 2015-Juliol 2017 a ANEF Formació Profesional de l’esport i la salut, S.L.U. de Barcelona.:\n-Curs de 200h com a Monitora d’Activitats dirigides, aeròbic, step i tonificació.\n-Curs de 70h en iniciació al Pilates.\n-Curs de 100h Especialització Pilates per rehabilitació, patologies i lesions.\n-Curs de 50h Fit Pump de tonificació.\n*Experiència com a docent.\nDes de Juliol de 2014, Sòcia fundadora, Codirectora, Professora i Instructora de ZUMBA (ZIN) a Aisha - El teu espai de benestar.\n2016-Fins l' actualitat. Tallerista a:\n-Centre Cultural Ton i Guida de Zumba.\n-Centre Cívic Can Basté de Pilates.\n-Centre Cívic Can Verdaguer, de Zumba, Pilates i GAC.\n-Classes particulars de Pilates a l'Escola de Música Fabra.\nAbril-Juny 2016. Tallerista de Zumba al Centre Cívic Can Basté.\nGener-Març 2016. Tallerista de Zumba dance a Casa Elizalde de Barcelona.\n-Professora de Dansa Oriental Femenina.\n-Des del juliol del 2014, Professora d'Iniciació a la dansa oriental, Zumba, Burlesque Oriental i Dansa Zíngara.\n*Formació en Dansa.\n-Obtenció de l'acreditació com a instructora oficial de ZUMBA a "basic steps 1".\n-Formació per a professores de Dansa Oriental Holística amb Lesya Starr.\n-Assistent a classes regulars de perfeccionament en Dansa Oriental amb Lena Nouar a Estudi Alnouart.\n-Assistent a classes regulars de perfeccionament en Dansa Oriental amb Rachida Aharrat a l'Escola Bailongu.\n-Assistent a classes de dansa oriental fusió amb Norma Ros, a l'Estudi de Lesya Starr ia Espai ERRE.\n-Assistent a classes de dansa oriental amb Salima, a l'Estudi de Lesya Starr.\n-Assistent a classes de dansa oriental amb Judit Caberol, en diferents estudis i sales de dansa a Barcelona.\n*Assistent a Tallers i Seminaris en l’àmbit de la dansa.\n-Mireia Brynhind, Intensiu en Dansa Tribal i Fire Poi i Vel Poi (malabars i carioques).\n-Bellysurdance - X Festival Internacional de Dansa i Cultura Àrab a Jaén. Tallers de Tècnica per a Dansa Oriental (amb Glòria Alba), Fusió Flamenca amb mantó (amb Alika), Ballant amb zaggats (amb Rachida Aharrat), estil andalusí (amb Mohamed El Sayed), Burlesque (amb Katalin Schäfer), Oriental Raksa amb vel (amb Isis), Angeles Style (amb Àngels Cayunao), Tècnica i coreografia (amb Ana Saeeda).\n-Coreografia moderna oriental, amb Raquel Cruz, a Lleida.\n-Percussió amb aire flamenc, amb Alba Hayal, a Mataró.\n-Classes de dansa contemporània a escola de dansa del Guinardó, a Barcelona.\n-Classes de dansa clàssica (Ballet) a l'Escola Maribel, a Barcelona, amb l'obtenció del certificat de la ROYAL ACADEMY OF DANCING en l'examen de quart grau. Aprenentatge en puntes.\n-Classes de Ballet a l'escola EPA, a Barcelona.\n*Activitat com a ballarina.\n- Espectacle amb dansa i fire poi a enllaç celebrat a Masia Font del Tort de Montcada i Reixac, a Barcelona. -Actuacions i espectacles amb la companyia de dansa oriental NORIMBRA. Majoritàriament de creació i coreografiats per Norma Ros, en esdeveniments de tota mena, festes populars i privades, fires medievals, espectacles de dansa, participació en concursos de dansa oriental, etc ...\nFormada en dos graus de Formació Professional d’Administrativa, al Centre Sant Ferran de Barcelona. Durant 12 anys, desenvolupant-me professionalment com a administrativa i contable en diferents departaments d’empresa, tant en PIMES com en multinacionals, com és el cas de l’empresa DHL, on vaig realitzar tasques d’administració així com d’atenció al client.\nJudit Caberol i Alicia Melgar es van conèixer a principis de 2005, gràcies a una bona amiga en comú (gràcies, Rosana, allà on siguis!) i gràcies a la dansa.\nUna jove aficionada a la dansa clàssica i contemporània, l’Alicia, va contemplar una dona, la Judit, dibuixant sensuals ondulacions amb el tors i sacsejant la seva pelvis amb molta energia, i es va enamorar de la dansa oriental.\nVa voler aprendre i va tenir la sort de tenir en la Judit una primera mestra, que no només ensenyava els passos i la tècnica de la dansa oriental, sinó també a sentir-te i a connectar-te física, mental, energètica i espiritualment.\nDesprés d’una anys de relació mestra/alumna, els seus respectius camins es van separar, quedant-ne una bona amistat i molt bonics records de les classes i de les actuacions compartides,… i cadascuna va seguir la seva formació en dansa i el seu camí professional, de manera separada.\nEl destí va propiciar que aquestes dues dones es retrobessin de nou, aquest cop per compartir una il·lusió i un somni comuns: gestar i donar a llum un centre de benestar... Aisha.\nAmb l’enorme i desinteressada ajuda de familiars i amistats, varen aconseguir posar en marxa aquest projecte, aquest somni, que va obrir les seves portes el 15 de Juliol de 2014, i que, a dia d’avui, segueix rebent la col·laboració de moltes persones que ens ajuden a seguir somiant, creixent, millorant i donant forma a Aisha-El teu espai de benestar.\nLa Dansa del Ventre és una dansa essencialment femenina a través de la qual s’alliberen tensions profundes, s’estimula l’alegria i els pensaments positius, es fomenta l’autoestima i els valors de grup.\nA més, a través dels moviments i passos característics d’aquesta dansa, s’assoleix el domini i la consciència de les diferents parts del cos, flexibilitat, equilibri i una correcta postura, en harmonia amb el ritme i la melodia.\nUna dansa per descobrir el teu propi exotisme, fantasia, poder i creativitat.\nNivells d’Iniciació i Intermig.\nEn aquesta classe amb suport musical, exercitem tot el cos i utilitzem gomes elàstiques, peses i steps per treballar amb pes i resistència.\nUn bon treball de tonificació muscular té els molts beneficis:\nPrevé i millora algunes malalties com l'artrosi i l'osteoporosi.\nEnforteix els tendons i proporciona una descàrrega del treball de les articulacions.\nEvita la flacciditat muscular.\nAugmenta el consum energètic quan no es realitza activitat física, facilitant la reducció de greix corporal.\nMillora el nostre aspecte físic i la nostra autoestima.\nPermet adaptacions i millores generals en els sistemes cardiovascular, respiratori, nerviós, endocrí i immunològic.\nCreat per Joseph H. Pilates fa gairebé un segle, aquest conjunt d'exercicis està més de moda que mai. I és que no només ajuda a millorar la condició física, sinó també la capacitat de control i concentració.\nSegons deia el propi Joseph Pilates: "En deu sessions notaràs la diferència, i en trenta et canviarà el cos". I és que els que el practiquen amb regularitat asseguren que amb aquest mètode s'aconsegueixen notables i importants millores en el to muscular.\nPerò aquest no és l'únic benefici del mètode Pilates, ja que destaquen, entre altres, els següents punts positius:\nReducció del nivell d'estrès i de les tensions, a través del control de la respiració i de la concentració.\nFusió de fitness i dansa amb ritmes llatins, que tonifica i modela el teu cos en una classe divertida i dinàmica que a més de fer-te suar t'aportarà tots els beneficis del treball cardiovascular sense adonar-te'n que fas exercici.\nPer a nens/es menors de cinc anys, acompanyats d’un adult (mare/pare/avis/tiets…).\nUn espai on relacionar-nos, compartir, alimentar vincles i gaudir en família a través de la dansa, el joc i la creativitat, aprenent junts dinàmiques per explorar la mobilitat, la coordinació, l’elasticitat i l’equilibri.\nPràctica guiada de presa de consciència, asanes (postures), pranayama (tècniques de respiració) i relaxació, que produeix en el cos salut i vigor i condueix a l’autorealització en un dels camins per arribar a la calma i la pau física, mental i espiritual.\nUn espai d’experiència psico-corporal a través de dinàmiques individuals i de grup, exercicis de respiració, meditacions, visualitzacions, i tècniques de gimnàstica mental, que t'ajudaran a alliberar tensions físiques, mentals i emocionals, a gestionar l’estrès i a retrobar l'equilibri intern i l'harmonia.\nUn espai on explorem a través del moviment corporal adaptat a les possibilitats i les limitacions de cada persona, amb l’objectiu de fomentar l’harmonia i vitalitat natural al teu cos d’una manera amable i respectuosa, mitjançant estiraments, reeducació postural, consciència corporal, dansa i relaxació. Recomanada per a persones amb reumatisme, artrosi, el dolor crònic,… així com per a embarassades i persones que volen introduir-se d’una manera dolça a l’activitat física, després de llargs períodes d’inactivitat o sedentarisme.\nEls divendres i dissabtes estan destinats als TALLERS MONOGRÀFICS de temàtica diversa, sempre conduïts per experts en la matèria i relacionats amb el món de la dansa, la creativitat, el desenvolupament personal i les teràpies naturals.\nSi tens un grup de mínim 5 persones, podem programar-vos un TALLER MONOGRÀFIC a la vostra elecció, exclusivament per a vosaltres, en l’horari que més us convingui.\nI si ets un/a professional amb ganes d’oferir el teu taller a Aisha, no dubis en contactar amb nosaltres. A Aisha ens obrim a noves propostes creatives i de benestar!\nPer estar al dia dels tallers monogràfics que programem cada mes, envia'ns un correu electrònic o consulta aquest enllaç de l'apartat d'esdeveniments del Facebook d'Aisha.\nEnllaç als esdeveniments\nAcompanyament terapèutic individual fonamentat en un sistema de dinàmiques i recursos psicocorporals d’autoconeixement, exploració i sanació respectuós amb les teves necessitats, el teu ritme i els teus temps, i amb la finalitat d’acompanyar-te en el teu camí de desenvolupament personal amb cura i sensibilitat,i ajudar-te a superar els bloquejos físics, mentals i emocionals, en aquells moments en què ho necessites.\nMassatge descontracturant per alliberar tensions i contractures musculars degudes al sobre esforç, les males postures i/o l’estrés.\nMassatges neurosedants i relaxants per a problemes d’insomni, migranyes, estrès i ansietat.\nMassatges circulatoris per afavorir i activar la circulació sanguínia, el retorn venós, l’intercanvi de gasos i l’eliminació de líquids i toxines.\nTractaments especials per a cervicàlgies i lumbàlgies, a base de massatge, traccions i mobilitzacions passives i consells preventius d’higiene postural.\nREIKI és un sistema de sanació natural, basat en canalitzar l'energia a través de les mans, per restaurar energèticament el cos, la ment i les emocions.\nEl Reiki té un efecte immediat ja que proporciona calma i tranquil.litat, i entre d’altres beneficis:\nAlleuja tensions físiques i mentals, l’estrès per acumulació i l’estrès post-traumàtic.\nAfavoreix la creativitat i l'alegria de viure.\nÉs una teràpia complementària i de suport als tractaments mèdics ja que ajuda a la cicatrització i energitza tot l'organisme, pal·liant els efectes secundaris de la medicació, així com els efectes de tractaments amb quimioteràpia i anestèsia, i redueix el procés de recuperació.\nTeràpia manual de moviments suaus i lents per drenar la limfa estancada en diferents zones de l’organisme, aconseguint estimular l’eliminació de substàncies nocives i enfortir el sistema immunològic.\nIdeal per a casos de retenció de líquids, sobrepès, turmells inflats, cames pesades, pre i post operatoris, problemes circulatoris, cel·lulitis, migranyes, insomni, estrés, i altres.\nUn massatge de curta duració per descontracturar zones específiques de l'esquena (cervicals, lumbars...) en moments de màxima tensió o com a manteniment, molt recomanat per l’inici i/o final de la jornada laboral.\nIdeal per a persones amb mobilitat reduïda, gent gran i embarassades, i per tractar de manera ràpida i efectiva les zones de l'esquena, coll, espatlles, braços i mans.\nTeràpia manual basada en la digitopuntura (activació mitjançant la pressió) en zones precises del peu, estimulant els punts reflexes connectats amb els diferents òrgans, sistemes i funcions de l’organisme.\nAquesta és una teràpia holística, que concep l’ésser humà amb totes les seves dimensions (física, mental i emocional), i on el peu es concep com un microcosmos que representat la totalitat de l’organisme.\nÉs també una teràpia preventiva, que afavoreix el poder d’autocuració del propi cos, ajuda a relaxar el sistema nerviós i a pal·liar el dolor, millora la circulació sanguínia i l’alliberament de toxines, i pot acompanyar i complementar el tractament mèdic de patologies del sistema nerviós, digestiu, circulatori, respiratori, endocrí, limfàtic, renal, reproductor, immunològic, així com patologies a nivell d’ossos, músculs i articulacions.\nMitjançant el tractament reflexològic és possible estabilitzar el nostre funcionament orgànic, tant a nivell fisiològic i estructural com emocional i anímic.


relaciones familiares | Faros HSJBCN\nTens un fill/a i estàs separat/da? Et resulta un repte fer "equip de pares" amb el pare/mare dels teus fills/es? Ajuda'ns a respondre aquesta enquesta amb l'objectiu d'estudiar les relacions familiars i el seu vincle amb la salut mental dels fills. Ens ajudes?\nLlegeix més sobre Tens fills/es i estàs separat/da? Participa en aquesta enquesta\nÉs important afrontar la formació d'una nova família amb paciència i tractant de comprendre els sentiments de totes les persones implicades. Comença a poc a poc i deixa que les coses es desenvolupin amb naturalitat. Aquí trobaràs alguns consells per facilitar-te les coses mentre tractes d'adaptar-te al teu nou rol.\nLlegeix més sobre Convertir-se en padrastre o madrastra\nÀvies de l’A a la Z\nAquest catàleg d'àvies retrata amb humor i tendresa la varietat d'àvies que existeixen. Entre altres, trobem l'àvia Amoïnada, la Garrepa, la Llunàtica i la Supersticiosa.\nLlegeix més sobre Àvies de l’A a la Z\n10 consells per ajudar als vostres fills durant el divorci\nEl procés de divorci pot convertir-se en una situació estrestant, trista i confusa per als vostres fills. Llegeix aquest article per conèixer com reduir els possibles efectes dolorosos que els pot causar als nens viure la separació dels seus pares.\nLlegeix més sobre 10 consells per ajudar als vostres fills durant el divorci\nConsells per entendre l'adolescència\nL'adolescència és un període fonamental pel desenvolupament de la persona en que el jove experimenta canvis a nivell físic, emocional, social i intel·lectual. Pels pares també representa tot un canvi i sovint es generen situacions conflictives que els pares no saben com gestionar.\nLlegeix més sobre Consells per entendre l'adolescència\n«Les coses poden passar sense que la culpa sigui de ningú»\nEntrevista a Joan Corbella, metge i psiquiatra, i gran divulgador de la ciència de la psiquiatria i la seva aplicació a la vida quotidiana. En aquesta entrevista ens aporta la seva visió sobre les conseqüències de que els pares sobreprotegeixin massa als seus fills.\nLlegeix més sobre «Les coses poden passar sense que la culpa sigui de ningú»


Lanka na dravce | Fluorokarbónové lanko BOMB! s obratl. a karab. - 2ks/45cm/18kg | Rybářské potřeby pro rybáře a rybářky to je GScarp.cz\nÚvod »Lanka na dravce» Fluorokarbónové lanko BOMB! s obratl. a karab. - 2ks/45cm/18kg\nČíslo produktu: 917501845\n- 15cm/5kg - obratlík #14, karabínka #000\n- 20cm/7kg - obratlík #12, karabínka #00\n- 35cm/9kg - obratlík # 6, karabínka # 1